
SUFOI 

bejdning af kildemateriale (observationsberetninger, for¬ 

SUFOI • UFO-NYT 

De i »UFO-NYT« offentliggjorte artikler fremtræder 
som bidrag til kendskabet og forståelsen af UFO- 
forskningen i dens forskellige former, uden at SUFOI 
nødvendigvis anerkender de tanker, som måtte frem¬ 
komme heri, og uden at organisationen hæfter for de 
fremsatte meninger. Red. 


LEDER 

En travl sommer 
- og nye horisonter 

Af Kim Møller Hansen. 


Den legendariske søslange, Nessie, i Loch 
Ness fik hård konkurrence i den forgangne 
sommer. Andre mysterier fik den massive 
pressedækning, som Nessie ellers er så for¬ 
vænt med. 

Belgien oplever i øjeblikket en veritabel 
ufo-invasion, hvis man ellers skal tro avi¬ 
serne. En overskrift som »Belgisk militær 
på jagt efter UFOer« er ikke sådan at over¬ 
se. Og der er faktisk noget om snakken. Vi 
har igennem adskillige måneder været i tæt 
kontakt med medlemmer i den hollandske 
forening, SOBEPS, som har stået for (og 
stadig har forrygende travlt med) efter¬ 
forskningen af de mange hundrede rappor¬ 
ter, der strømmer ind fra alle egne af Hol¬ 
land og Belgien. Peter Nørgård fortæller 
nærmere om sagen i dette nummer af UFO- 
Nyt. 

Landmændede i Sydengland er godt på 
vej til at blive gråhårede. Mystikken breder 
sig i deres kornmarker. I en årrække er cir¬ 
kelrunde aftryk - ofte i kunstfærdige for¬ 
mationer - trofast dukket op i deres afgrø¬ 
der, netop som kornet stod pænest. Og det, 
som ikke var fladtrykt af de mystiske fæno¬ 
mener, blev trampet ned af nysgerrige turi¬ 
ster og spøgefugle. Fænomenet er blevet 
undersøgt af seriøse forskere og har resulte¬ 
ret i spændende teorier, som også kaster 
nyt lys over ufo-fænomenet. Mange aviser 
skrev hver især lidt om det her i sommeren 
1990. Vi vil i næste nummer af UFO-Nyt 
fortælle mere om fænomenet, bringe fotos 
som ikke tidligere er offentliggjort i Dan¬ 
mark, samt redegøre for de nyeste resulta¬ 
ter på området. 


Også på hjemmefronten blev sommeren 
travl. Nye analyser af video-optagelsen fra 
Lyngby vendte op og ned på mange ting. 
Det fortæller Torben Birkeholm mere om i 
dette nummer. 

Hvad er kryptozoologi? Jo, det er læren 
om »de skjulte dyr«. Den danske ekspert 
på området hedder Lars Thomas, og han 
vil sammen med andre eksperter fremover i 
UFO-Nyt fortælle om alt det, der foregår 
præcis dér, hvor det kendte holder op, og 
det ukendte begynder. Vi har nemlig efter 
ønske fra mange læsere besluttet at udvide 
UFO-Nyts emnekreds. Som det vil fremgå 
af de nye spalter i bladet, er det ikke svært 
at trække paralleller mellem ufo-fæno¬ 
menet og mange andre mysterier. 

Og nu hvor du alligevel er godt i gang 
med at bladre. Find sidste nr. af UFO-NYT 
og slå om på side 21. Her ser du en gul 
kupon. Den er der mange, som har be¬ 
nyttet. Du er også meget velkommen til 
at deltage i SUFOIs lokalgrupper og vore 
andre aktiviteter. Der bliver brug for man¬ 
ge aktive mennesker i de lokale ufo-grupper 
i de sidste måneder af 1990 og i hele 1991. 
Et stort, spændende projekt skal søsættes 
lige efter nytår. Planlægningen er intens i 
øjeblikket. Mange brikker skal først falde 
på plads i puslespillet, men vi håber at kun¬ 
ne afsløre mere i næste nummer. 

Til gengæld er det ingen hemmelighed, at 
vi i de næste måneder har flere store fore¬ 
drag og udstillinger i Odense, Svendborg og 
i flere byer i Jylland. Arrangementerne vil 
blive annonceret i dagspressen og lokalra¬ 
dioerne. Vel mødt! □ 

OBSERVATIONER 

DANMARK 


Af Torben Birkeholm. 


UFO over Århus i 1905! 

Næsten hver måned får vi henvendelser om 
observationer af ældre dato. I nogle tilfæl¬ 
de beretter folk om fænomener, som de ob¬ 
serverede for mange år siden, men for nylig 
kom en af de ældste beretninger vi kender. 
I Jyllandsposten fra 26. april 1990 kunne 
man læse følgende: 

Min far - født 1892 - fortalte mig engang 
om drengestreger, han og nogle kammera¬ 
ter lavede i Århus ca. 1905. 

Der havde været en del omtale i de lokale 
aviser om mærkelige iagttagelser på aften¬ 
himlen. De nøgterne talte om meteorer eller 
kometer , de romantiske om rumskibe fra 
Mars eller måske Månen. 

Min fader og andre drenge fra Ole Rø- 
mersgade-kvarteret byggede en stor drage , 
som de en efterårsaften med passende gode 
vindforhold satte i luften og førte hen over 
Århus by. Ved drage halens rod var op¬ 


hængt en flagermuslampe med orangefar¬ 
vet glas. Og der var lys i lampen. 

Det hele gik glat. De blev ikke opdaget , 
men det gjorde »Det besynderlige Lysfæ¬ 
nomen over Aarhus By es Nattehimmel «, 
som avisen Aarhus Posten kaldte det. 

Så hvis ufologer skulle have et notat om 
fænomenet , så har man nu også forklarin¬ 
gen på det. 

Der findes ikke notater om sagen i SUFOIs 
rapportarkiv, men dengang var der jo hel¬ 
ler ikke tænkt på foreningen endnu. Men 
nu er vi forberedt, hvis der dukker andre 
observationer op fra Århus fra 1905! 

UFO i baghaven? 

En anden »ældre« observation er dukket 
op i Fyens Stiftstidende fra 5. maj 1990. 
Her fortælles om en oplevelse fra somme¬ 
ren 1989: 

Jeg er en ganske almindelig ung mand , som 


aldrig har haft interesse for ufoer. Jeg har 
tit fået fortalt historier om det af mine ven¬ 
ner , som har stor interesse for det , men 
pludselig en aften oplevede jeg noget virke¬ 
lig utroligt. 

Det var en stille sommeraften sidste år. 
Klokken var omkring 22, og mørket havde 
sænket sig over landskabet. Jeg ville til at 
gå i seng , så jeg kunne være frisk næste dag 
i skolen , men som sædvanlig ville jeg først 
have lidt frisk luft. 

Jeg gik ud i vores baghave og satte mig 
lidt på kanten af min lillebrors sandkasse. 
Mens jeg sad der og kiggede , hørte jeg en 
mærkelig lyd , nærmest som en tøffende fi¬ 
skekutter. Men selvfølgelig kunne det ikke 
være en båd , da jeg bor 30 km fra kysten. 

Da jeg så op , opdagede jeg en stor lysplet 
midt på den mørke himmel kun 10-15 m fra 
mig. Den bevægede sig hen over mig og 
standsede så igen. Jeg var egentlig slet ikke 
bange , men til gengæld helt paf over , hvad 
jeg så. 

Uden at tænke over det , udbrød jeg højt: 


RING TIL SUFOI 

Alarmcentral: 86 54 21 21 
Information: 86 2890 61 
Foredrag: 86 801315 

»Holdt!« Lyset standsede lige over hovedet 
på mig ca. JO m oppe. Jeg betragtede meget 
indgående fænomenet og så nu, at der var 
to røde blinkende lys og et gult i midten. Fi¬ 
skekutterlyden havde været der hele tiden, 
men pludselig holdt den op, og i stedet 
tændtes to stærke hvide lys i underkanten. 

Det varede kun et kort øjeblik, så var alt 
som før, de stærke lys slukkedes, og lyden 
kom igen. 

På det tidspunkt var jeg klar over, at det 
var en ufo, jeg så. Jeg begyndte at sitre over 
hele kroppen, så anspændt var jeg. Pludse¬ 
lig begyndte den at flytte sig væk fra mig i 
små ryk. Det gik hurtigere og hurtigere, og 
lyden blev svagere. Efterhånden kunne jeg 
skimte en lysplet oppe på himlen, og den 
opløstes deroppe som stjernestøv fra den 
gode fe*s tryllestav. 

Der var nu helt stille og mørkt, og jeg 
vidste knap nok, hvem jeg var. Selv om jeg 
ikke tror på ufo*er, er jeg sikker på, at jeg 
så en af dem den sommeraften 
baghaven... 

Beretningen indeholder flere meget interes¬ 
sante elementer, og SUFOI forsøger at få 
kontakt med observatøren. Vi ønsker bl.a. 
at få fastslået dato og observationssted, så 
vi kan søge efter evt. vidner. 

Og så kan man jo filosofere lidt over, 
hvad der egentlig holder folk fra at fortælle 
om deres oplevelser med det samme. Er ob¬ 
servationen for chokerende, forvirrende og 
frustrerende? Er det angst for omgivelser¬ 
nes reaktion? Faktisk sker det stadig ofte, 
at folk fortæller, at de ikke rigtig turde for¬ 
tælle nogen om observationen af frygt for 
latterliggørelse. Først langt senere fik de 
samlet mod til at gå videre med sagen. An¬ 
dre vidste ikke, hvor de skulle henvende 
sig. Og det kan jo skyldes, at vi i SUFOI ik¬ 
ke er gode nok til at fortælle om vores ar¬ 
bejde! 

Lysshow på himlen 

Nu tilbage til 1990! I april måned falder 
tirsdag, den 24. straks i øjnene. Hele fire 
observationer fra samme døgn, lige fra de 
første til de sidste timer. 

Alligevel er der tale om samme fæno¬ 
men. SUFOI fik melding om, at flere bebo¬ 
ere i København havde set en mærkelig stor 
lyskugle på himlen over byen. I første om¬ 
gang kontaktede SUFOIs Alarmcentral Ka¬ 
strup Lufthavn, hvor man dog ikke havde 
observeret noget usædvanligt. 

En henvendelse til politiet gav pote - en 
betjent havde bemærket lysfænomenet, og 
han mente, det var noget, som stammede fra 
Tivoli. Men her benægtede man at være an¬ 
svarlig for noget »ufo« over centrum! I ste¬ 
det blev vi henvist til Palads-teateret, og dér 
fik vi forklaringen. 

Et firma ved navn Up Front Design hav¬ 
de lavet prøver på et nyt laserlys-show fra 
taget på Palads-teateret i en hel uge omkring 
den 24. april, fortrinsvis i de sene natteti¬ 
mer. Firmaet forberedte sig på den kom¬ 
mende Roskilde-festival, hvor laserlyset 


Oversigt over observationer registreret i 
perioden 1. april til 30. juni 1990 


Observa¬ 

tionsdato 

Begyndel¬ 

sestids¬ 

punkt 

Varig¬ 

hed 

Observationssted 
(postnr. og bynavn) 

Antal 

obs. 

Farver 

Evt. 

identifi¬ 

kation 

Efterår 






Drage 

1905! 

Aften 


8000 Århus C 

flere 

Orange 

med lys 

7.10.52 

ca. 22.00 

30 sek. 

9700 Brønderslev 

2 

Grøn 


7.06.89 

ca. 22.00 DST 


Fyn? 

1 

Gul/rød/hvid 


09.04.90 

22.15 DST 

30 min. 

2860 Søborg 

1 

Gul/rød/grøn 

Jupiter 

15.11.89 

01.45 DST 

flere min. 

6430 Nordborg 

1 

Hvid 


30.03.90 

21.30 DST 

ca. 15 min. 

7600 Struer og 

flere 

Hvid 

Lys¬ 




7500 Holstebro 



bomber 

18.04.90 

ca. 22.10 DST 

ca. 50 min. 

2100 Kbhv. 0 

1 

Hvid 


24.04.90 

00.41 DST 

10 min. 

2450 Kbhv. SV 

2 


Laserlys 

24.04.90 

ca. 22.00 DST 

Mere end 

2450 Kbhv. SV 

1 

Lyseblå 

Laserlys 



en time 





24.04.90 

ca. 22.00 DST 


2300 Kbhv. S 

1 

Blågrå 

Laserlys 

24.04.90 

23.00 DST 

20 min. 

Amager, Kbhv. 

2 

Mat gul 

Laserlys 

02.05.90 

Eftermiddag 


Storebælt, ud for 

1 

Sort 

Drage el¬ 




5800 Nyborg 



ler ballon 

05.05.90 

00.13 DST 

10-15 sek. 

6400 Sønderborg 

1 

Gul 

Satellit 







evt. fly 

14.05.90 

ca. 19.00 DST 

ca. IV 2 min. 

Bornholm 

flere 

Hvid 

Meteor 


skulle bidrage til stemningen ved koncerter¬ 
ne. 

En af observatørerne havde endda været 
så snarrådig at optage lysfænomenet med 
sit videokamera. Men det blev altså ikke 
nødvendigt at begynde særlige undersøgel¬ 
ser af optagelsen. Allerede dagen efter hav¬ 
de alle fået besked af SUFOI om opklarin¬ 
gen! 

Uidentificeret drage? 

I maj måned kunne de tre observationer 
forholdsvis nemt forklares. En person fra 


Nyborg henvendte sig til Fyns Amts 
Avis/Nyborg Avis om sin observation sidst 
på eftermiddagen den 2. maj. En sort dra¬ 
gelignende genstand svævede i luften over 
Lindholm eller længere ude i Storebælt. 
Der kunne være tale om en art ballon - men 
det mest sandsynlige var nok en større dra¬ 
ge. Avisen kontaktede både politiet, hjem¬ 
meværnet og brobyggerne i bæltet, men in¬ 
gen kendte til en drageopsendelse. Hvis 
dragen havde været højere oppe, end loven 
tillader, kan det tænkes at være årsagen til, 
at den ansvarlige ikke meldte sig. 



Den formodede observation fra 1905 har fået os til at dykke ned i SUFOIs Fotoarkiv, og her 
er så vores ældste fotosag. Billedet er taget af Louis Jensen, Nyborg, i 1922 og viser et 
cigarformet objekt, som spejler sig i det blanke vand. Billedet er efter al sandsynlighed en 
ca. 15 minutters optagelse af fuldmånen taget en stille forårsaften en time efter solned¬ 
gang. (SUFOI Fotosag nr. 1922-00-00-39) 

DANSKE OBSERVATIONER 

Overraskende nyt 
om ufo-video! 

Af Torben Birkeholm. 

Den første danske video-optagelse af et ufo-fænomen er fra 
Lyngby 19. juni 1988. Sagen blev omtalt i UFO-NYT i flere om¬ 
gange, senest i nr. 1, 1989. TV og de øvrige medier viste op¬ 
tagelsen stor opmærksomhed i foråret 1989, bl.a. fordi en foto¬ 
tyder fra flyvevåbnet ikke kunne give en forklaring på lys¬ 
fænomenet. 


Jysk observation fuldt op¬ 
klaret 

I UFO-NYT nr. 2, side 5, omtalte vi en ob¬ 
servation fra den 30. marts i år under over¬ 
skriften »Lyskugler ved Struer«. SUFOIs 
lokale repræsentanter Bo Nielsen og Peter 
Nørgaard har afsluttet sagen, idet de me¬ 
ner, at den er fuldt opklaret. Fænomenet 
skyldtes lysbomber fra en helikopter på 
øvelse, som det også blev nævnt i artiklen. 

□ 


Er du 

nysgerrig? 

Mange observationer forbliver 
en hemmelighed. I nogle til¬ 
fælde holder vidner sig tilbage 
af frygt for latterliggørelse. Men 
det kan også tænkes, at der 
»gemmer« sig en mængde ob¬ 
servationer, som SUFOI ikke får 
kendskab til af den simple 
grund, at folk ikke kan finde os. 
Antallet af observationer har en 
tendens til at øges i områder, 
hvor SUFOI har lokale folk, der 
optræder i lokale radioer, TV og 
aviser. 

Vi vil derfor meget gerne høre 
fra læsere, der vil hjælpe med 
til at indsamle rapporter. Som 
det ses i adresselisten side 3 
her i UFO-NYT, er store om¬ 
råder i Danmark ikke dækket 
ind. Det gælder bl.a. Bornholm. 

Skriv til: 

SUFOI, Postboks 6, 

2820 Gentofte 

eller ring på tlf. 86 28 90 61. 


Svensk 

Amator Astronomisk 
Forening 


ASTRO 

Tidskriften for dig som vill hitta 
aktuell information om astronomi 
Tidskriften for dig som sysslar med 
astronomi som hobby. 

ASTROBAS 

Databasen for dig som vill hitta 
dagsfarska nyheter. 

Databasen for dig som vill komunicera 
med amatorastronomer utanfor sveriges 
granser. 

ASTRONYTT 

Telefonsvararen for dig som 
vill veta vad som hander. 

Adress; c/o Gfiran Hasse 
BjOrnmossv 9, 138 00 ÅLTA 


Men sagen blev ikke lagt til side. Faktisk 
har SUFOI arbejdet med optagelsen med 
mellemrum siden dengang. Udover at søge 
en forklaring på fænomenet, var vi interes¬ 
serede i at læse så meget som muligt om vi¬ 
deoteknik og analyser af video-optagelser. 
På den måde kunne vi være klar med »eks¬ 
pertisen«, når andre optagelser kom frem. 

Ret beset mente vi ikke at kunne finde ud 
af ret mange detaljer på selve optagelsen. 
Et lys på en nattehimmel er næsten umuligt 
at identificere 100% gennem billed¬ 
analyser. Det vidste vi bl.a. fra de forsøg, 
der er gjort i udlandet i forbindelse med fil¬ 
moptagelser af ufo-fænomener. Alligevel 
har Lyngby-videoen overrasket foto¬ 
eksperterne - endda i flere omgange! 

Den første analyse, skyen og fly¬ 
teorien 

Mogens Nielsen-Ferreira, fototyder i for¬ 
svaret, undersøgte i efteråret 1988 video¬ 
optagelsen og de oplysninger, som SUFOI 
havde fremskaffet. Han var også selv på 
stedet, hvor fotografen havde optaget lyset, 
for at foretage supplerende undersøgelser. 
Anstrengelserne gik bl.a. ud på at finde ud 
af, om et civilt fly kunne være årsag til lys¬ 
fænomenet (militære fly var allerede blevet 
udelukket). 

Efter gennemsyn af optagelsen mente 
Ferreira, at lyset kunne ses passere bag en 
sky, efter at det var passeret bag en elmast. 
Denne sky blev brugt som udgangspunkt 
for en række beregninger, der viste, at vin¬ 
kelhastigheden kunne passe med et let fly. 

Der var dog stadig en række uafklarede 
forhold, og i næste omgang blev SUFOIs 
fotokonsulent, Hans Bødker, inddraget for 
at udføre en supplerende billed-analyse. 


Billedanalyse gav nye forklaringer 

Hans Bødker valgte at koncentrere sig om 
selve optagelsen i første omgang. Han lånte 
originaloptagelsen og lavede en overspil- 
ning, hvor udvalgte passager blev vist i en¬ 
keltbilleder af høj kvalitet - svarende til at 
hvert billede udgjorde 1/24 af et sekund. 
Derved kunne selv de mindste detaljer stu¬ 
deres. 

Bødker opdagede bl.a., at lysfænomenet 
»pulserede« meget kraftigt. På den sidste 
del af optagelsen ses lysstyrken ændre sig 
gentagne gange, og så kraftigt, at lyset næ¬ 
sten slukkes helt på ét billede, for dernæst - 
i brøkdele af et sekund - at blusse op til fuld 
lysstyrke på de næste billeder. 

Denne ændring i lysstyrken er meget 
uregelmæssig, og det ledte Hans Bødker til 
den slutning, at ufo-fænomenet enten var 
et kraftigt meteor eller rumaffald (ud¬ 
brændte satellitter, satellit-dele, raketstum¬ 
per og andet), som tumlede rundt i luften, 
mens det glødende styrtede ned gennem at¬ 
mosfæren. Det syntes at kunne passe med 
de observerede effekter på optagelsen. 
Umiddelbart kunne SUFOI dog ikke få tid¬ 
spunkt og kurs til at stemme med de regi¬ 
strerede satellit-undergange. 

En anden vigtig opdagelse var, at lyset 
v.hj.a. enkeltbillederne kunne ses passere 
bag de luftledninger, der gik til og fra den 
mast, som lyset passerede på den første del 
af optagelsen. Ved en normal fremvisning 
kan man tydeligt se passagen bag masten, 
idet lyset helt forsvinder. Men både lysets 
»pulseren« og passagen bag luftledningerne 
kan kun opfattes ved en fremvisning billede 
for billede. En helt uventet opdagelse! 

Oven i disse nyheder kunne Hans Bødker 
tilføje endnu én. Lysfænomenet kom ikke 

Denne helt almindelige, danske elmast spil¬ 
ler en vigtig rolle i analyserne af den spæn¬ 
dende ufo-video. 


til syne umiddelbart på den anden side af 
elmasten, som hidtil antaget. Bødker men¬ 
te, at fotografen mistede kontakten med 
lyset og først fik lyset i billedfeltet igen ef¬ 
ter passagen af masten. Forsøg på at måle 
varigheden af denne passage var altså ikke 
mulige. 

Ny opdagelse - nyt problem! 

Vi ønskede at efterprøve vores nye viden, 
og efter aftale besøgte Hans Bødker nu ob¬ 
servationsstedet i Lyngby. Han optog en se¬ 
rie billeder i dagslys fra den position, som 
fotografen havde angivet. 

Disse fotos blev sat sammen til et pano¬ 
rama, der viste hele området, som fotogra¬ 
fen panorerede hen over under selve opta¬ 
gelsen. Over panoramaet satte Bødker fo¬ 
tos af udvalgte passager fra video¬ 
optagelsen, og så var alt klar til sammenlig¬ 
nende analyser. 

Hvordan passede de genkendelige ter¬ 
rængenstande på optagelsen sammen med 
omgivelserne på panoramaet, optaget i 
dagslys? 

Kunne man se noget, der kunne give op¬ 
lysninger om kompasretninger, vinkelhøj¬ 
der osv. 

Hans Bødker blev selv temmelig overra¬ 
sket over at se, at der var noget, som slet ik¬ 
ke stemte! 

På video-optagelsen er luftledningerne 
(der er forbundet med masten) ret tydelige. 
På enkeltbillederne ses den første lednings¬ 
passage som en mørk streg, der løber hen 
over lysfænomenet, fra nederste venstre 
hjørne og op til øverste højre hjørne. Men 
på dagslyspanoramaet vender luftlednin¬ 
gerne helt modsat - de løber fra billedets 


øverste venstre hjørne, ned mod nederste 
højre hjørne! 

De øvrige implicerede i sagen blev hurtigt 
underrettet, og forskellige bud på årsagen 
til de modsatte vinkler blev givet. 

Enten var det slet ikke luftledningerne, 
man kunne se på optagelsen, eller også hav¬ 
de fotografen flyttet sig under optagelsen - 
eller var det måske slet ikke optaget dér? 
Forskellige forhold gjorde, at den sidste 
mulighed ikke syntes realistisk, men vi måt¬ 
te løse problemet for at komme videre! 



Her ses et enkeltbillede på 1/24 af et se¬ 
kund. Billedet viser lysets første passage 
bag én af luftledningerne. Bemærk lednin¬ 
gens vinkel (ledningen ses som en skrå, 
sort streg gennem det runde lysfænomen), 
der er modsat vinklen, når man ser lednin¬ 
gerne i dagslys fra samme sted. Løsningen 
af dette problem er meget afgørende for 
analysen af video-optagelsen. 



Lysfænomenet passerer bag en elmast og 
forsvinder helt et øjeblik. Det er denne 
mast, der bærer luftledningerne, som ses 
på enkeltbillederne. 



Her passerer lyset bagved en luftledning ef¬ 
ter passagen af elmasten. Luftledningen 
ses som en svag, næsten vandret streg. 
Dette og de øvrige enkeltbilleder er affoto¬ 
graferet fra en TV-skærm. 


Eksperterne mødes - nye overraskelser! 

De nye opdagelser førte altså ikke bare til 
nye mulige forklaringer, men også til nye 
gåder og problemer. 

I et forsøg på at »rede trådene ud« blev 
det besluttet at arrangere et møde mellem 
rapportoptagere, undersøgelsesledere og 
foto-eksperter. Målet var at afslutte sagen 
inden udgangen af 1990. 

I skrivende stund er mødet netop blevet 
afholdt, og de forsamlede eksperter brugte 
mange timer på gennemsyn, beregninger og 
diskussion. Til alles forundring blev nye 
ukendte detaljer afsløret! 

Eksperterne ændrede flere tidligere op¬ 
fattelser, men man opnåede enighed om de 
væsentligste detaljer. Og måske fandt man 
forklaringen på problemet med luftlednin¬ 
gernes forkerte vinkel. 

For en sikkerheds skyld er man nu i gang 
med at dobbeltchecke og verificere alle de¬ 
taljer. 

Vi håber at kunne give en detaljeret gen¬ 
nemgang af de nye resultater i næste num¬ 
mer af UFO-NYT. □ 

OBSERVATIONER 

UFO-bølgen i 
Belgien 

Af Peter Nørgård. 


I løbet af de seneste 10 måneder har medierne flere gange be¬ 
skrevet belgiske ufo-observationer, som tilsammen berettiger 
til at bruge en overskrift som denne. Den megen omtale er 
næppe forbigået ret mange ufo-interesseredes opmærksom¬ 
hed. Fra vores korrespondent, Patrick Vidal, har vi modtaget 
en foreløbig status over de mange observationer. 


Patrick Vidal beretter: Det hele begyndte 
egentlig med en observation i oktober 1989, 
som vi i første omgang ikke betragtede som 
noget særligt. En kvinde fortalte om et un¬ 
derligt trekantet »luftfartøj«, som udsend¬ 
te fosforescerende lys. Jeg undersøgte selv 
sagen, og det nærmeste vi kunne komme en 
naturlig forklaring, var en forveksling med 
et Mirage kampfly. 

I december 1989 hørte vi om to gendar¬ 
mer, som under en patrulje havde set et tre¬ 
kantet fænomen, der svævede i luften. Ob¬ 
servationsdatoen var den 29. nov. 1989 kl. 
ca. 17.30, og det var iden samme del af lan¬ 
det som førstnævnte observation. 
Observatørerne fortalte, at de opdagede et 
kraftigt lys, som tilsyneladende kom fra en 
eng et stykke fra vejen. Lyset strålede ud 
fra en trekantet »figur«, der virkede meget 
stor. Fra trekantens tre hjørner strålede 
hvidt lys. Fra centrum strålede et orange¬ 
rødt lys. I starten var objektet stationært, 
men det forsvandt kort efter mod nord-øst. 

Observationen kom hurtigt i den lokale 
avis, og derfor blev der straks etableret 
kontakt mellem de to gendarmer og de lo¬ 
kale ufologer. 

Det viste sig hurtigt, at der var mange an¬ 
dre, som også havde set noget uforklarligt 
den 29. november 1989. I de følgende uger 
blev der registreret mindst 100 observatio¬ 
ner fra samme aften. De stammer næsten 
alle fra Liége-provinsen. 

De fleste observatører er især blevet 
overrasket over: 

— den imponerende størrelse på denne 

»maskine«. 

— dens meget langsomme fart (flere vidner 


mente, at de kunne følge den i almin¬ 
deligt gangtempo). 

— den næsten totale mangel på lyd fra ob¬ 
jektet. 

— den meget lave »flyvehøjde«. 

— de meget kraftige lys. 


Over 1.000 rapporter 

I løbet af perioden fra december 1989 og til 
april 1990 har forskellige ufo-organisa¬ 
tioner i hele Belgien optaget hundreder af 
rapporter. Totalt er tallet ultimo juli 1990 
oppe på over 1.000 enkeltsager. I første 
omgang kom rapporterne overvejende fra 
den østlige del af landet, men gradvis er der 
kommet lignende beretninger fra det meste 
af Belgien. En del af rapporterne er dog 
værdiløse, enten pga. for stor afstand fra 
observatøren til objektet eller pga. for få 
detaljer om de enkelte sager. To faktorer 
går dog igen i alle rapporterne: 

• den trekantede facon med afrundede 
hjørner 

• objektets enorme størrelse. 



Patrick Vidal har i 1990 dannet EURUFON - 
EURopean UFO NetWork. EURUFON vil fire 
gange årligt udgive et tidsskrift, Eurufo- 
news, som skal bringe artikler skrevet på 
flere europæiske sprog og bringe de sene¬ 
ste ufologiske nyheder fra hele Europa, in¬ 
klusive Østeuropa. Patrick Vidal håber på 
denne måde, at samarbejdet mellem de 
europæiske ufo-organisationer kan øges. 



Natten mellem den 30. og 31. marts 1990 blev der konstateret uforklarlige bevægelser på 
de militære radarskærme i Glons og Sammerzake i det sydlige Belgien. To kampfly blev 
sendt ud på en opklaringsmission. Da det var mørkt, kunne piloterne ikke få kontakt med 
fænomenet, men de så til deres store forbløffelse på flyenes radarskærme et ufo, der be¬ 
vægede sig med stor hastighed. Hastigheden blev øget fra 280 km/t til 1800 km/t på nogle 
få sekunder. Piloterne bemærkede også, at ufoet flyttede sig, hver gang det blev »låst fast« 
på radarskærmen. — Oberst Wilfried De Brouwer står her foran et billede, der viser radar¬ 
billedet taget fra det ene F-16 jagerfly. Prikken til højre over linien er ufoet. 

Flere vidner har sammenlignet størrelsen 
med en fodboldbane og lyden med en lille 
elektrisk motor eller en gasturbine, der er 
ved at gå i stå. En del observatører har be¬ 
rettet om små lysende røde genstande, der 
blev smidt ud fra objektet. Der er også 
meldt om grønt lys ved en del af observatio¬ 
nerne. 

På trods af de mange observationer, er 
der underligt nok ikke rapporteret om næ¬ 
robservationer af 3. grad. I nogle tilfælde 
har der angiveligt været tale om fysiske på¬ 
virkninger på mennesker og dyr, og der er i 
et par tilfælde målt en elektromagnetisk ud¬ 
ladning. Det er dog endnu for tidligt at sige 
noget konkret om årsagen til disse påvirk¬ 
ninger. 

I de kommende måneder har vi planlagt 
at anvende hypnose i nogle af de bedst do¬ 
kumenterede sager. Især to observationer 
er meget interessante, og der er flere lighe¬ 
der med tidligere tiders berømte amerikan¬ 
ske beretninger. 

Flere ting tyder på, at det belgiske luftvå¬ 
ben er meget interesseret i disse sager, og de 
belgiske gendarmer har flere gange været i 
ekstra beredskab under patruljeringer. Vi 
anslår, at ca. 70 gendarmer indtil nu har 
observeret ufo’er. 

Der er optaget en del videosekvenser og 
taget mange billeder af disse fænomener. 
Desværre er der ingen af dem, som er speci¬ 
elt overbevisende eller med ekstraordinært 
gode detaljer. I mange af optagelserne ses 
blot en lysplet, og det er end ikke muligt at 
skelne formen på fænomenet. Undersøgel¬ 
ser har også vist, at en del af de filmede ly¬ 
spunkter givetvis er fly. En af optagelserne 
er dog sendt til USA, hvor Richard F. Hai- 
nes er bedt om at analysere filmstumpen. 

I løbet af de næste par måneder vil samt¬ 
lige rapporter blive redigeret sammen til et 
større skriftligt værk om ufo-bølgen i Belgi¬ 
en. 

Hvad er årsagen? 

Vi har arbejdet med mange teorier under¬ 
vejs, men har forkastet dem igen. Her er 
nogle eksempler: 

1) Svindel 

Der er involveret for mange mennesker til 
at observationerne kan være svindel. Ufo¬ 
bølgen har også stået på i for lang tid nu. 
Men det kan selvfølgelig ikke afvises, at en 
del af rapporterne er fra folk, som bare vil 
bidrage med deres »egen« interessante hi¬ 
storie. 

2) Hallucinationer 

Der er i mange af rapporterne tale om store 
afstande til lysfænomenerne. Erfaringerne 
viser også, at synet kan bedrage, men om¬ 
vendt er der også mange iagttagelser, som 
er gjort på ret kort afstand. Desuden fore¬ 
ligger der en del videooptagelser og fotos. 

3) Fjernstyrede fly 

De kendte typer inden for Nato er mindre 
end den hyppigst meddelte størrelse på ob¬ 


jektet, som ligger på godt 50 meter. Endvi¬ 
dere nægter det belgiske forsvarsministe¬ 
rium, at der skulle have været den slags fly i 
luften, f.eks. den 29. november 1989, hvor 
over 100 observationer er gjort. 

4) Laserlys 

Observationernes geografiske placering på 
Belgiens-kortet, videofilmene og fotografi¬ 
erne udelukker denne hypotese. 

5) Naturfænomener 

Beskrivelserne og de gentagne rapporter ta¬ 
ler imod, at der skulle være tale om fæno¬ 
mener, som kan forklares ud fra f.eks. 
vejrforhold. 


6) Spionagefly eller udstyr 

Ingen af de rapporterede objekter har op¬ 
ført sig så diskret, som det normalt må for¬ 
modes, at spionfly og lign. vil gøre. Desu¬ 
den vil gentagne overflyvninger med spi¬ 
onfly kunne skabe diplomatiske kriser. 

7) Stealth-flyet 

En del af observationerne kunne lede tan¬ 
ken hen på det amerikanske stealth-fly (fly¬ 
et som skulle kunne undgå de kendte radar¬ 
typer). Det er dog ingen logisk forklaring 
på de mange særprægede og gentagne ob¬ 
servationer. Der ville i så fald være tale om 
regelmæssige overflyvninger af befolkede 
områder. Den 21. december 1989 udsendte 

den amerikanske ambassade i Belgien en 
pressemeddelelse, hvori der bl.a. stod, at 
USA’s forsvarsministerium kategorisk af¬ 
viste enhver tilstedeværelse af stealth-flyet 
på belgisk territorium og luftrum. 

Så vidt en redigeret udgave af Patrick Vidals 
resumé af begivenhederne på ufo-området i 
Belgien gennem de seneste 10 måneder. Vi 
vil ikke i denne omgang omtale de enkelte 
observationer, men i stedet for afvente den 
omtalte større rapport. Dog er der i denne 
artikel vist nogle eksempler på objekternes 
udseende, som de er gengivet af observatø¬ 
rerne. 

Mange vil nok fundere over, hvorfor det 
netop er Belgien, som denne gang er målet 
for en ufo-bølge. Som afslutning på denne 
omtale en lille morsomhed fra bladet 
»UFO-kontakt«, der udgives af vore »kol¬ 
leger« fra IGAP. Citatet er fra en kommen¬ 
tar af Tage E. Breinhild til ufo-bølgen i Be¬ 
lgien: »Hvorfor vælger Ufo’erne netop Be¬ 
lgien denne gang? Simpelthen fordi EF's 
hovedkvarter ligger her i Belgiens hoved¬ 
stad, Bruxelles. Der er en politisk linje i 
Ufo-observationernes tilsynekomst - det 
kan man ikke undgå at bemærke«. 

Hvis nogle af Ufo-Nyt’s læsere ikke har 
bemærket den politiske linje i Ufo’ernes til¬ 
synekomst, så var det måske på tide at fun¬ 
dere over deres politiske tilhørsforhold! 

Vi vender senere tilbage med en nærmere 
omtale af de mange spændende beretninger 
fra Belgien. □ 


1001 BOGTITLER 


Det er næsten som et eventyr at 
dykke ned i vores ca. 1.000 titler 
om ufoer, parapsykologi, okkul¬ 
tisme, helse mv. Vi har nye og 
antikvariske bøger til en billig 
penge. 

Ring eller skriv efter gratis bog¬ 
katalog hos Andersen Bogservi¬ 
ce, Klingseyvej 28, 2720 Vanløse 
(kun postordre), 31 71 72 25 (alle 
aftener kl. 20-22, mandage und¬ 
taget). 

Vi er også interesseret i at købe 
bogsamlinger inden for de nævn¬ 
te emner. 


in ii 


Andersen 

Bogservice 


Medlemsmøder 

Er du interesseret i at deltage i et 
medlemsmøde? Sa kontakt SUFOIs 
lokale repræsentant. 
Adressen star pa side 3. 


KODENAVN: SILVER DIAMOND 

Mirage-jager 
skyder UFO ned! 

Af Flemming Rasmussen og Kim Møller Hansen. 


Den 7. maj 1989 kl. 14.00 GMT skød en sydafrikansk Mirage- 
jager et ufo ned over Kalahari-ørkenen, oplyser den engelske 
ufo-organisation Quest International, som har historien fra 
Mirage-flyets pilot. 


Det sydafrikanske jagerfly fik ordre til at 
skyde objektet ned med sin Thor 2 laser¬ 
kanon et kvarter efter, at objektet var ble¬ 
vet opdaget af en sydafrikansk fregat »The 
White Swan«. På fregattens radar kunne 
man se, at objektet fløj ind over sydafri¬ 
kansk territorium med en hastighed på 
5.746 knob. 

Da det ukendte objekt nåede ind over Sy¬ 
dafrika, ændrede det kurs med en hastig¬ 
hed, som ville være umulig for et jordisk 
fly. Kort før kl. 14.00 GMT, mens objektet 
fløj mod nord, åbnede Mirage-jageren ild. 
Objektet styrtede ned i Kalahari-ørkenen 
omkring 150 km nord for grænsen mellem 
Sydafrika og Botswana. 

Det sydafrikanske flyvevåben fandt hur¬ 
tigt nedstyrtningsstedet, hvor den sølvfar¬ 
vede genstand havde lavet et krater med en 


diameter på 150 meter og en dybde på 12 
meter. Ved objektet fandt flyvevåbnet to 
levende væsner. 

Den sydafrikanske efterretningstjeneste 
alarmerede hurtigt det amerikanske flyve¬ 
våben. Fra Wright Patterson Air Force Ba¬ 
se kom hurtigt nogle amerikanske ufo¬ 
eksperter, som tog både den nedstyrtede 
genstand og de to ombordværende med til¬ 
bage til Wright Patterson AFB. 

Ifølge Quest International var objektet 
lavet af et ukendt materiale og formodent¬ 
lig ikke af jordisk oprindelse. Det var ca. 20 
meter langt, ca. 9 meter højt og vejede om¬ 
kring 50.000 kg. 

De to væsner var 1,20-1,50 meter høje, 
iklædt tætsiddende grå dragter. De havde 
ingen hår på deres forholdsvis store hove¬ 
der. De havde lange arme og korte ben. 



Kampklar Mirage-jager. En sydafrikansk jager-pilot indrømmer, at han skød et fremmed ob¬ 
jekt ned over Kalahari-ørkenen. 

Ved en undersøgelse af deres anatomi 
fandt man ingen ydre kønsorganer, ligesom 
de manglede næser, ører og læber. Da de to 
væsner var meget aggressive, tog man ingen 
blodprøver. 

Ufo-organisationen Quest International 
fortæller, at det amerikanske flyvevåben 
stadig undersøger sagen, der er den tredie 
af slagsen i Sydafrika indenfor de seneste 
10 år. □ 

Kilde: 

Quest International , The Journal of UFO 
Investigation, vol. 9, nr. 2, nr. 4 og nr. 5. 


SUFOIs kommentar: 

»Mirage-jager skyder ufo ned!« er et sam¬ 
mendrag af de artikler, som Quest Interna¬ 
tional, West Yorkshire i England, har sendt 
på gaden i det sidste års tid. Flere uden¬ 
landske artikler har bragt historien i sin ful¬ 
de længde, medens vi har valgt at sortere 
fyldstoffet fra og bringe kernehistorien. 

Mange læsere vil sikkert ligesom vi finde 
historien sensationel og svær at tro på. 
Quest International har i de originale artik¬ 
ler forsøgt at gøre historien troværdig ved 
at henvise til bl.a. »et universitet i USA« og 
»en kendt forsker«. Ligesom Quest Inter¬ 
national hævder, at de har meget afsløren¬ 
de dokumenter, som beviser deres påstan¬ 
de, men som de ikke kan offentliggøre lige 
nu. Det er desværre oplysninger, som vi ik¬ 
ke kan bruge til ret meget. 

Quest International har dog offentlig¬ 
gjort nogle få dokumenter og breve, men 
gengivelsen er meget ringe, og enhver ved 
jo, hvor let man med en kopimaskine kan 
fabrikere dokumenter med falske under¬ 
skrifter og TOP SECRET-stempler m.m. 

Der er mange dunkle punkter i sagen, 
hvilket også fremføres i bladet »UFO Brig- 
antia«s januar-nummer 1990. Her skal blot 
nogle få punkter remses op: 

• I de offentliggjorte dokumenter staves 
stednavnene ikke konsekvent. F.eks. 
skrives der skiftevis Calahari og Kalahari. 

• Den omtalte Thor 2 laserkanon er en 
vittighed. Intet fly i verden er udstyret 
med en laserkanon, som kan skyde noget 


som helst ned. Indtil videre har man kun søge at forvirre og blænde fjendtlige 
lavet forsøg med laserlys, som skal for- jagerpiloter. 



På dette TOP SECRET dokument fra »South Africa Air Force« står der bl.a., at sagens kode¬ 
navn er »Silver Diamond«. 

Det er nærliggende i denne sag at trække paralleller til den omfattende amerikanske ned¬ 
styrtningssag med kodenavnet »Majestic 12« (MJ-12). 


UFO-NYT 3/90 11 



































• Fregatten »The White Swan« eksisterer, 
men blev skrottet for 2-3 år siden. 

• Hvorfor skulle det sydafrikanske flyve¬ 
våben bede om hjælp fra USA? De to 
lande er jo ikke just perlevenner. 

• Den hurtige sydafrikanske bjærgning af 
genstanden kan kun lade sig gøre, hvis 
man antager, at Sydafrika har et særligt 
udrykningshold, som tager sig af ned¬ 
styrtede ufoer, og som er i konstant 
alarmberedskab. 

• Lad os alligevel antage, at Thor 2 laser¬ 
kanonen findes, og at objektet blev skudt 
ned og bjærget. Hvorfor har de militære 
myndigheder i Botswana så ikke fundet 
spor i ørkensandet, hvor et bilspor kan 
bevares intakt i mere end 30 år? 

Hvordan kan det være, at intelligens¬ 
væsner, som må formodes at have en høj 
teknologi, lader sig skyde ned af en 


jordisk laserkanon? Hvorfor blev de to 
væsner ikke totalt tværet ud på væggene, 
da objektet styrtede ned? Hvordan kan 
det være, at de omtalte afslørende doku¬ 
menter er blevet sendt til en lille ufo¬ 
gruppe i West Yorkshire og ikke til de 
større foreninger som BUFORA, CUFOS 
eller MUFON? 

Quest International kalder sig en »seriøs, 
ikke-politisk forskningsorganisation, der 
ikke har en særlig holdning til hverken 
ufo-fænomenets oprindelse eller natur«. 
Derfor må vi også forvente, at Quest 
International snart fremlægger konkrete 
facts i stedet for tågesnak. 

Det er ikke usandsynligt, at Quest Inter¬ 
national virkelig er kommet på sporet af 
noget interessant. Vi vil under alle om¬ 
stændigheder holde læserne orienteret om 
den videre udvikling i sagen. 


>15*30 ID: 


TEL NO: 


16:Q8 P.01 



FAX 


UFO Incldtnt ov«r KaUhari on 7 May IDØØ 

Harry Harria (Øolioltor) 

44 Riading Dr 

Salo, Qraafear Manchetter 

M33 1 5DL 


1. In raply to your®0otobor BHHHÉ ^ this oomman : 

that date. Roflrotfully, wo wero unabU^t^routa yoUr bbrretpond- 
• noa to m m • to tha laok ol «cowpl«ti addraaa. 

Ther« ar« amployaa« otCMH 

and ten of Ihoaa are W1 thout an o 11 1 c« or orjjaniaa- 

tional aymbol It Ib impoaBlblo to anour« proper routlntf« 


>did taka nota o i 


3. Howovori tha i 
tha aubjeat mabbar and routed ( 

Dlvlølon. tha dlvlølon , _ 

^__* nd ful ly awara 

ha event* whlch took plaoe ovar tht KaUherl on 7 May laat. 

Al ae, ae you ara probably awart wa art not at llbørty to divulg« 
tha alart »tatua of UB Foreei, 


3. Our oontaot« do advisa however that the objeot ln question 
w«. ø not brought donn by South Afrloan i oroe*. 

But oraehed dua to *advanoe^compo«1tel fablgue*. No Ilfa forme 
nara found at tha Bite. The ourrent l.ocatlon of tha objeot 
oannot at this tima ba datermlned. 



Den engelske ufolog, Harry Harris, hørte første gang om nedstyrtningen i Sydafrika gen¬ 
nem et 92 siders memorandum om sagen, udarbejdet af det israelske efterretnings¬ 
væsen (!). Her er gengivet et svarbrev fra United States Air Force på en forespørgsel fra 
Harry Harris. Ifølge Quest International beviser brevet, at der virkelig fandt noget ekstra¬ 
ordinært sted den 7. maj 1989. Overstregningerne i brevet er formentlig foretaget af Quest 
International. 



På baggrund af vidneudsagn har en kunst¬ 
ner lavet denne tegning af de to overleven¬ 
de væsner. De fosterlignende skabninger 
ligner i høj grad de velkendte tegninger fra 
påståede bortførelsestilfælde som f.eks. 
Travis Walton sagen. (Se bogen »Bortført«, 
SUFOI 1983). 


De uforklarlige 
UFOer 

• En radioudsendelse produceret 
af SUFOI og Radio Ådalen spe¬ 
cielt tilpasset lokalradioernes 
stil med blanding af musik og 
interviews. 

• Udsendelsen varer 30 minutter 
og kan lånes gratis af alle 
lokalradioer. 

• Med udsendelsen leveres en 
oplysningsliste til Koda-Gramex 
samt forslag til studietekster. 

• »De uforklarlige ufoer« er en 
professionel udsendelse, som 
kan leveres på kassettebånd el¬ 
ler spolebånd. 

Udsendelsen lånes ved at skrive til: 

SUFOIs Båndarkiv 
E i lekiers vej 14 
4100 Ringsted 


Og så var der... 

flyvelederen, der havde fået lidt for 
mange ufo-riserende stoffer. 

ASTRONOMI _ 

Mere månemystik 

Af Ole Henningsen. 


På en måne-optagelse opdagede medarbejdere fra University 
of Thessaloniki en mystisk lysende plet, der efter nøjere ana¬ 
lyse blev anslået til at være omkring 18 x 22 km i størrelse. 
»Vi præsenterer vore resultater med forsigtighed, og vi håber, 
at yderligere data kan føre frem til en endegyldig forklaring,« 
skrev forskerne i de amerikanske astronomi-tidsskrifter Icarus 
samt Sky & Telescope. 


luftarterne til kortvarigt at lyse op. 

Der var tale om et meget kortvarigt fæ¬ 
nomen af max. 16 sekunders varighed, idet 
lyspletten ikke kunne genfindes på nogle af 
de efterfølgende tre optagelser. 

LTP-fænomener anerkendt 

Som det blev nævnt i omtalen af fænome¬ 
net i UFO-Nyt nr. 3/89 har der gennem en 
lang årrække været debat om de forskellig¬ 
artede LTP-fænomener. 

Der kan være tale om områder på Må¬ 
nen, der kortvarigt oplyses eller skifter far¬ 
ve. Der kan ses skyer, der kommer til syne, 
bevæger sig og forsvinder igen. Der kan 
iagttages lysglimt eller mørke pletter, lige¬ 
som der af og til observeres ændringer i 
• stjerners lys før okkultationer (okkultati- 
on, det at en stjerne bliver skjult af et andet 
himmellegeme). 

Der har i forskellige lande været etableret 
observationsprogrammer udarbejdet af in¬ 
teresserede forskere. Mange af hinanden 
uafhængige astronomer og amatørastrono¬ 
mer har derfor efterhånden haft lejlighed 
til at iagttage denne gruppe af månefæno¬ 
mener, hvis eksistens derfor også har vun¬ 
det almindelig anerkendelse. —► 


Måneoptagelsen blev foretaget den 23. maj 
1985 i en lille landsby i det nordlige Græ¬ 
kenland af George Kolovos fra University 
of Thessaloniki’s astrofysiske afdeling. Un¬ 
der afprøvning af en astronomisk kikkert 
blev der taget 7 fotos af Månen. Som om¬ 
talt i UFO-Nyt 3/1989, viste et af disse fo¬ 
tos en lysende plet nær overgangen mellem 
den mørke og den oplyste del af Månen. 

Fotoet var nr. 4 i optagelsesrækken, og 
det blev taget kl. 17.41 med et Miranda ka¬ 
mera, monteret på en 108 mm reflektor. 
Optagelsestidspunktet er kendt med en 
usikkerhedsfaktor på + /- 10 sek. 

Lyspletten optræder tæt på krateret 
Proclus C og et unavngivet uregelmæssigt 
krater i Palus Somni-området. 

Filmfejl udelukkes 

Kodak’s laboratorier i Athen udelukkede 
muligheden for fejl i filmen. Dette blev se¬ 
nere bekræftet af observatoriets laboratori¬ 
um. Forskerne beregnede lysplettens stør¬ 
relse til at være ca. 18 x 22 km. Man var ud 
fra målinger endvidere overbevist om, at 
den ikke befandt sig direkte på overfladen, 
men befandt sig omkring 1 km over måne¬ 
overfladen. Dette understøttes bl.a. af lys¬ 
forholdene, samt af at formen på lyspletten 
tilsyneladende følger det underliggende må¬ 
nelandskabs former. 

I bedømmelsen af landskabsformerne 
har forskerne bl.a. anvendt næroptagelser 
af måneoverfladen foretaget fra Apollo 17. 

Man gættede på, at dette LTP-fænomen 
(LTP = lunar transient phenomena, d.v.s. 
et kortvarigt fænomen på Månen) kunne 
skyldes udslip af luftarter fra Månens un¬ 
dergrund i forbindelse med overfladens 
kraftige opvarmning ved solnedgang. En 
elektrisk udladning, f.eks. forårsaget af en 
piezoelektrisk effekt, kunne formentlig få 



Fig. 2: Dette foto af et lysfænomen på Månen blev taget af Leon H. Stuart fra Tulsa, Okla- 
homa, den 15. november 1951 Stuart iagttog selv lysfænomenet, der ses ved pilen, og foto¬ 
graferede det ved hjælp af sin 8 tommers astronomiske reflektor. Årsagen til dette fæno¬ 
men kan ikke være en lysrefleks i en satellit. Billedet blev taget 4 år før opsendelsen af den 
første Sputnik. (Foto: The Strolling Astronomer) 

Der er fremsat adskillige teorier om årsa¬ 
gen til de forskelligartede forandringer på 
Månen, der har været observeret i de sene¬ 
ste 400 år. Englænderen J. Hedley Robin- 
son opregner i Journal of British Astrono- 
mical Association i 1986 hele 11 forskellige 
teorier til forklaring af LTP-fænomenerne. 

Ikke vulkanudbrud eller meteornedslag 

Efter nøjere at have gransket lyspletten på 
måneoptagelsen, var de græske astrofysike- 
re også overbevist om, at der hverken var 
tale om et vulkanudbrud på Månen eller et 
meteornedslag, der ville resultere i aftegnin¬ 
ger på de efterfølgende billeder. Hvis et me¬ 
teornedslag havde hvirvlet en støvsky op, 
ville det tage ca. 30 sek. for støvpartiklerne 
at falde ned på måneoverfladen igen fra en 
højde på ca. 1 km. 

Der er tidligere observeret og fotografe¬ 
ret menneskeskabte »nedslag« på Månens 
overflade, så lad os for et øjeblik gå lidt til¬ 
bage i tiden og se på et eksempel fra rum¬ 
fartens tidlige år. 

Lunik’s nedslag på måneoverfladen 
observeret 

Den 13. september 1959 ramte Sovjetunio¬ 
nens rumsonde Lunik II måneoverfladen. 


Radiosignalerne fra rumsonden ophørte kl. 
22.02 dansk tid, hvilket derfor regnes for 
nedslagstidspunktet. 

Der foreligger mindst tre uafhængige ob¬ 
servationer, der tyder på, at selve nedslaget 
af Lunik II på måneoverfladen er direkte 
observeret. 

Tre astronomer ved observatoriet i Buda¬ 
pest observerede på det angivne nedslag¬ 
stidspunkt i Mare Imbrium en lille mørk 
plet. Pletten blev større og større, samtidig 
med at den blev lysere og lysere. Da den ik¬ 
ke længere kunne iagttages, var klokken 
22.07, og størrelsen var blevet anslået til ca. 
40 km i diameter. 

200 km syd for Budapest iagttog en an¬ 
den ungarsk astronom et tilsvarende fæ¬ 
nomen i samme område dog ca. 25 km fra 
førstnævnte lokalitet. Formentlig må der 
dog være tale om samme fænomen, der her 
blev observeret med et kraftigere teleskop 
og også sås til kl. ca. 22.08. 

En medarbejder fra Geodætisk Institut i 
Sverige, E. Tengstrom, tog en række opta¬ 
gelser af samme egn på Månen. På en af 
optagelserne, der er foretaget ca. 1 min. ef¬ 
ter nedslagstidspunktet, ses en skarpt af¬ 
grænset sort plet, der ikke findes på de se¬ 
nere optagelser. 


Men alle disse iagttagelser af et fæno¬ 
men, som man i forvejen var på udkig ef¬ 
ter, adskiller sig væsentligt fra det lysfæno¬ 
men, som forskerne fra University of Thes- 
saloniki beskrev i Icarus, december 1988 
samt i Sky & Telescopes maj 1989-udgave. 

Refleksion fra satellit? 

Straks efter at Sky & Telescope var sendt 
på gaden, modtog redaktionen en henven¬ 
delse fra Daniel H. Kaiser fra Columbus i 
Indiana. Han foreslog, at man undersøgte, 
om lyspletten måske kunne skyldes refleksi¬ 
oner af sollyset i dele af en satellit i omløb 
om Jorden. 

Denne undersøgelse blev foretaget af to 
»satellit-detektiver« Richard H. Rast og 
Paul Maley fra Houston, Texas. De fandt 
begge frem til, at en stor militær vejrsatellit 
i en omløbsbane om Jorden i omkring 800 
kms højde passerede måneskiven, da Geor¬ 
ge Kolovos tog sit foto i Grækenland. 

Vejrsatellittens solcellepanel på 1,8 m x 
5,1 m kunne i princippet være årsag til en 
refleksion af sollyset af samme størrelse og 
lysstyrke som lyspletten på månebilledet. 
Ydermere kunne denne vejrsatellits polar¬ 
bane også forklare, at lyspletten på Kolov¬ 
os’ billede, taget med en eksponeringstid på 



Et månefoto med en ejen¬ 
dommelig aftegning, der for¬ 
mentlig ikke er forårsaget af et 
LTP- fænomen, blev offentlig¬ 
gjort i Sky and Telescope, Vol. 
XVII, No. 8, juni 1958. Billedet 
blev kendt viden om i UFO- 
kredse, da amerikaneren Frank 
Edwards anvendte det i sin bog, 
der på dansk udkom i 1966 
under titlen »Flyvende Taller¬ 
kener - en alvorlig sag«, på 
Biilmans Forlag. 

Det lysende kors på Månen 

Området nordvest for krateret 
Bullialdus på Månen er rigt på 
lavtliggende bjergrygge og 
mindre, uregelmæssige 
højdedrag. Når Solen står op i 
dette område, ser det ud, som 
om landskabet ændrer sig, 
medens observatøren iagttager 
det, og der ses mange interes¬ 
sante formationer. 

Robert E. Curtiss fra 


Midt i denne filmoptagelse af Månen, taget 
af Robert E. Curtiss den 26. november 1956, 
ses et mystisk lysende kors. Det ses ved pi¬ 
len i zonen mellem nat og dag på Månen. 
Fra Mauro ses lidt over til højre for korset 
og lige over ses det mindre mørke krater 
Perry. Det store krater Copernicus domine¬ 
rer den nederste del af billedet, medens kra¬ 
teret Bullialdus ses foroven. 


Alamogordo, New Mexico, USA, 
registrerede et sådant fænomen 
om natten den 26. november 
1956. Han havde monteret et 
Mitchell 35 mm filmkamera med 
Lina Shellburst pankromatisk 
film på en 16 tommer f/6 
Newton reflektor. Med dette 
udstyr lavede han 
prøveoptagelser med både 48 
og 24 billeder i sekundet. 

Efter at have fremkaldt filmen, 
opdagede han det lysende kors, 
der ses på billedet i det ujævne 
terræn nordvest for Fra Mauro. 
Walter H. Haas, direktør for 
Association of Lunar and 
Planetary Observers, formoder, 
at dette kors består af nogle 
bjergtoppe og bjergrygge, der er 
oplyst af solen. Fænomenet er 
muligvis meget kortvarigt og 
forsvinder igen, når sollyset når 
ned til de lavereliggende bjerg¬ 
skråninger. 

Observatører, der ønsker at 
bekræfte dette fænomen, bør 
tænke på, at det formentlig kun 
vil være synligt, når 
lysforholdene fuldstændig er 
sammenfaldende med det 
tidspunkt, hvor Curtiss tog sine 
film. 

Oversættelse fra Sky and 
Telescope: Ole Henningsen. 

1/8 sek., ser ud til at være en lille smule af¬ 
langt i nord-syd retningen. 

Uenighed om resultaterne 

Richard H. Rast vil offentliggøre sin analy¬ 
se i et af de kommende numre af det astro¬ 
nomiske tidsskrift Icarus og er helt overbe¬ 
vist om, at årsagen til lyspletten på måne¬ 
optagelsen skal findes i passagen af den 
nævnte vejrsatellit. 

Paul Maley er derimod ikke så sikker på 
tolkningen af beregningerne. Både hans og 
Rast’s beregninger viser, at satellitten be¬ 
fandt sig ca. 15 - 18 bueminutter øst for, 
hvor lysfænomenet optrådte, og det ca. 80 
sekunder før optagelsestidspunktet. 

For Maley er en sådan grad af overens¬ 
stemmelse ikke god nok. Han har endvide¬ 
re visuelt iagttaget denne vejrsatellit, uden 
at have set tydelige lysglimt f.eks. fra dens 
solcellepanel. 

Rast er af den opfattelse, at man ikke 
kan udlede nogen konklusion af, at Maley 
ikke selv har kunnet se satellittens solcelle¬ 
panel reflektere sollyset. Rast mener også, 
at både satellittens baneparametre og må¬ 
nebilledets optagelsestidspunkt er så tilpas 
usikre, at der meget vel kan være overens¬ 
stemmelse mellem lyspletten og satellitpas¬ 
sagen. 

Lyset nær måneoverfladen 

John H. Seiradakis, University of Thessa- 
loniki, hjalp George Kolovos med at analy¬ 
sere den interessante optagelse og går ikke 
ind for satellithypotesen. 

Han siger hertil, at optagelsestidspunktet 
er kendt med en nøjagtighed på +/- 10 
sek. Seiradakis mener endvidere, at et nok 
så stærkt argument mod satellithypotesen 
er, at lysplettens form, som tidligere nævnt, 
ser ud til at være i stor overensstemmelse 
med terrænet i Proclus-området på Månen. 
Dette tyder stærkt på, at lysfænomenet lig¬ 
ger meget tæt på måneoverfladen. 

Optagelse fra 1953 ikke satellit 

Hvad der end måtte være årsag til lyspletten 
på de græske forskeres måneoptagelse fra 
1985, så er satellithypotesen i hvert fald gan¬ 
ske udelukket på den optagelse, som Leon 
H. Stuart lavede i 1953. 

En af Sky & Telescope’s læsere, Haas, 
gjorde opmærksom på et billede, der blev 
offentliggjort i The Strolling Astronomer, 
marts/april-udgaven 1956. The Strolling 
Astronomer er medlemsblad for ALPO, 
Association of Lunar and Planetary Obser- 
vers. 

Optagelsen blev foretaget den 15. nov¬ 
ember 1953 af Leon H. Stuart fra Tulsa i 
Oklahoma ved hjælp af en 8 tommers f/8 
reflektor. Eksponeringstiden var Vi sek. 

Leon H. Stuart iagttog samtidig selv lys¬ 
fænomenet, der jo altså blev observeret og 
fotograferet, 4 år før Sovjetunionen op- 
sendte den første satellit. □ 

Kilder: 

The Strolling Astronomer, marts/april 

G. Kolovos fra University of Thessaloniki optog den 23. maj 1985 7 fotos af Månen. På et af 
billederne sås en mystisk lysplet, der efter nøjere analyse blev anslået til at være 22 km i 
diameter. Her ses 4 af optagelserne. Lyspletten ses ved pilen på den ene optagelse (2). 
På illustration 5 er lysplettens position tegnet ind på et månekort med angivelse af de 
nærliggende kratere. (Tegning: sky & Teiescope) 


1956 

Adzer Blume: Verdensrummet, Branner og 

Korch, 1961 

The Moon, 14, 1975 

Earth, Moon and Planets, Vol. 30, No. 1, 
februar 1984 


Journal of British Astronomical Association, 
97, 13, 1986 

Icarus, Vol. 76, No. 3, December 1988 
Sky & Teiescope, maj 1989 
UFO-N yt, nr. 3/1989 
Sky & Teiescope, november 1989 

NOTITSER 

Kort fortalt 


Har du set 
et danekræ? 

Hvis du finder et danekræ, skal du 
huske at aflevere det til myndigheder¬ 
ne. Et danekræ er en jordfunden, 
naturhistorisk genstand af enestående 
betydning. 

Da gdr. Peter Jessen Juhler fra Felsted 
ved Åbenrå i 1989 fandt en usædvanlig 
sten i forbindelse med pløjningen, var 
han ikke i tvivl om, at den var af 
usædvanlig herkomst. 

En kort undersøgelse hos geologerne 
viste da også hurtigt, at der var tale 
om en meteorit bestående af jern og 
10% nikkel. Den har et tværmål på 
mellem 12 og 20 cm og vejer 13,5 kg. 

Danefæ og danekræ 

I over 300 år har vi i Danmark haft en 
lov om sikring af kulturhistorisk 
betydningsfulde, menneskeskabte, 
herreløse genstande fra fortiden. Ty¬ 
pisk er det f.eks. betydningsfulde fund 
fra oldtiden, der erklæres for danefæ. 
Efter en ændring i museumsloven har 
man nu efter 1. januar 1990 også pligt 
til at henvende sig til et af de danske 
naturvidenskabelige museer for at få 
andre typer af betydningsfulde fund 
vurderet. Hvis fundet bliver erklæret 
for danekræ, fastsætter Statens 
Museumsnævn samtidig størrelsen af 
en godtgørelse til finderen eller 
besidderen. 

Reglerne for danekræ er indført, fordi 
så mange mennesker viser en stigende 
interesse i og forståelse for naturen. 
Flere og flere leder efter genstande fra 
Danmarks naturhistoriske fortid i jor¬ 
den, i klinter, lergrave, kalkbrud og 
grusgrave. Enten ønsker man sig flere 
ting til sin private samling eller nogle 
få pæne ting til at sætte på reolen. 

Selv om museumsfolkene ser positivt 
også på denne samlerinteresse, ligger 
der i den danske jord og undergrund 
genstande, der har en så stor betyd¬ 
ning, at de ikke bør tilhøre en enkelt 
person. Disse ting bør være tilgænge¬ 
lige for hele offentligheden, og heri 
skal man se fremkomsten af den nye 
lov. 


Meteoritter er danekræ 

Begrebet danekræ findes ikke i selve 
lovteksten, men i dens bemærkninger. 
Betegnelsen dækker ikke alene fossile 
og subfossile dyr. Danekræ vil også 
være de helt exceptionelle natur¬ 
historiske genstande inden for 
kvartærzoologi, palæontologi, minera¬ 
logi og geologi, herunder meteoritter 
fra verdensrummet. 

Det er overordentligt sjældent, at man 
oplever nedfald af meteoritter på så 
tæt hold, at man blot kan samle dem 
op bagefter. Men det er dog sket - 
også i Danmark, ligesom der også ved 
sjældne lejligheder findes meteoritter i 
jorden. 

Museumsfolkene er ikke ude på at 
erklære alle mere dagligdags fund for 
danekræ. Det skal være noget helt 
specielt. 

Så man kan altså roligt også fremover 
samle vættelys og søpindsvin op på sin 
strandtur. 

Men skulle der være læsere, der er 
eller kommer i besiddelse af en gen¬ 
stand, som man mener er en meteorit, 
er vi gerne i UFO-NYTs redaktion 
behjælpelige med kontakten til de rette 
forskere. 

Ole Henningsen. 


Ny astronomiforening 
på Lolland 

Der blev i foråret stiftet en amatør¬ 
astronomisk forening på Lolland. 
Foreningen bærer navnet »Lollands 
Astronomiske Forening«, og dens 
formål er at øge interessen for 
astronomi og at bidrage til forskningen 
med resultater samt arrangere 
medlemsaktiviteter som f.eks. ekskur¬ 
sioner m.v. 

Foreningen har allerede en snes med¬ 
lemmer, der bl.a. har delt sig op i flere 
grupper, der beskæftiger sig med 
observation af planeterne. 

En af initiativtagerne er Peder Daniel- 


sen, Bøgetvej 21, 4913 Horslunde, 
hvor læsere fra Lolland-Falster kan 
henvende sig, hvis man er interesseret i 
medlemskab af den amatørastrono¬ 
miske forening. 

Ole Henningsen. 


Århusiansk 

stjernekiggeri 

Planetariet i København får en lille¬ 
bror i Århus, oplyser Århus Stifts¬ 
tidende. 

Planerne afsløres i forbindelse med en 
samling af to enestående museer ved 
Aarhus Universitet: et for naturviden¬ 
skabens historie og et for lægeviden¬ 
skabens. Begge er fyldt med løjerlige 
gamle instrumenter og forsøgsopstil¬ 
linger. De to minimuseer slås nu 
sammen til Danmarks Videnskabs¬ 
historiske Museum. Samtidig har bag- 
mændene - en række forskere ved 
Aarhus Universitet - besluttet, at 
Århus skal have sit eget planetarium. 

I øjeblikket arbejder kredsen bag 
planerne med at løse det finansielle 
spørgsmål, men man har allerede ud¬ 
peget den grund ved universitetet, hvor 
planetariet tænkes opført. 
Lolland-Falster s Folketidende 9.4.90. 


Englænder filmer 
mystisk objekt 



Den 27. februar 1990 gik amatør¬ 
fotografen Peter Woolaway sammen 
med en ven en eftermiddagstur i skov¬ 
området omkring Birmingham. 

Ved 15-tiden så han pludselig et 
svævende objekt mellem træerne. Det 
lykkedes ham at tage et sort/hvid¬ 
billede, inden objektet forsvandt lodret 
i luften. 

Billedet er taget med et Praktica 35 
mm SLR kamera med en 200 mm F4.5 
automatisk telelinse. Den originale 
Ilford HPS film undersøges i 
øjeblikket af fotoeksperter. 
kmh/Quest International, vol. 9 , no. 5. 

FYSISKE SPOR _ 

Mystisk stof fundet 
i Sovjet 

Af Bronislaw Rzepecki. 


For et år siden oplevede en forundret verden, at der i Sovjet¬ 
unionen havde været flere ufo-observationer og var set frem¬ 
mede væsner. Men disse sensationelle observationer er langt 
fra noget isoleret fænomen. SUFOIs korrespondent i Polen, 
Bronislaw Rzepecki, har set nærmere på observationerne i det 
store nabo-land. 


Passagerfly forfulgt af et kæmpe, 
grønt objekt 

Den første, kendte sovjetiske ufo-ob¬ 
servation fra nyere tid fandt sted den 30. ja¬ 
nuar 1985, da mandskabet på et jetfly på en 
flyvning mellem Tbilisi og Tallin så noget 
uforklarligt (se UFO-NYT 3/85). Denne 
hændelse blev af mange kompetente for¬ 
skere betegnet som en ufo-observation, 
hvilket dog ikke er korrekt. 

Hændelsen blev også undersøgt af Kom¬ 
missionen for Anormale Geofysiske Fæno¬ 
mener i Leningrad, der var under ledelse af 
V. Troitskij fra det sovjetiske Videnska¬ 
bernes Akademi. 

Undersøgelserne viste helt klart, at det 
blot drejede sig om »et specielt kemisk for¬ 
søg i atmosfæren...« 

Tog på »vildt ridt« 

I februar 1985 førte Siergiey Orlov og hans 
kolleger et tomt tog fra Pietrozawodsk mod 
vest. I første omgang lagde de ikke mærke 
til, at en »ildkugle« nærmede sig toget. 

Pludselig begyndte toget at køre hurtige¬ 
re og hurtigere. Lokomotivføreren forsøgte 
uden held at stoppe toget. Han satte den 
nærmeste station ind i sagen. Her troede de 
dog ikke på ham, men gav ham dog allige¬ 
vel klar bane. 

Toget blev til sidst helt omgivet af et 
klart lys, som personalet på stationen også 
så. Dette lys fulgte toget en time. 

Da ildkuglen forsvandt, kunne lokomo¬ 
tivføreren standse toget. Der var ingen spor 
efter dette »vilde ridt«, men 300 liter sparet 
brændstof bekræftede, at der var sket no¬ 
get. Ufo-gruppen i Pietrozawodsk indsam¬ 
lede alle tilgængelige oplysninger om sagen, 
men var ikke i stand til at give en forkla¬ 
ring. 


Mystisk stof fundet på 
nedstyrtningssted 

Den 29. januar 1986 omkring kl. 20 så ind¬ 
byggerne i Dalniegorsk en rød kugle flyve 
lydløst mod nordvest. Over »Høj 611« 
foretog kuglen ifølge øjen vidnerne en plud¬ 
selig kursændring og ramte højen. Der blev 
set et meget kraftigt lysglimt. 

Den lokale ufo-gruppe fra Dalniegorsk 
var hurtigt på stedet. De fandt spor efter 
meget høje temperaturer, planter der var 
ødelagt af en ukendt stråling, vragstumper 
fra objektet, små bly- og stålkugler og 
»net« -lavet af et kulstoflignende materiale, 
som forskerne var meget interesseret i. 

Materialet blev undersøgt af forskere fra 


den sibiriske afdeling af det sovjetiske Vi¬ 
denskabernes Akademi i Tomsk, ligesom to 
andre akademiske fakulteter og 11 institut¬ 
ter undersøgte materialet. 

Røntgenanalysen viste, at både guld 
(Au), sølv (Ag) og nikkel (Ni) pludselig for¬ 
svandt, når »nettet« smeltede i vacuum, 
men at alfa titanium (Ti) og molybdæn 
(Mo) dukkede op! I atmosfærisk luft for¬ 
svandt nettet uden at efterlade sig spor, når 
det blev varmet op til 900° C. I et lufttomt 
rum smeltede det ikke, selv om temperatu¬ 
ren var 2.800° C. 

Ved stuetemperatur havde nettet en 
elektrisk modstand, som forsvandt ved op¬ 
varmning. I et af nettene var der nogle me¬ 
get tynde fibre trukket ud i strenge. De ind¬ 
eholdt også guldtråde. 

Eksperterne fastslog, at »på vores nuvæ¬ 
rende , teknologiske stade er det helt umu¬ 
ligt at fremstille noget sådant.« 

V. Wysocki, som har en doktorgrad i ke¬ 
mi, slog fast: »Der er ingen tvivl om, at det¬ 
te materiale er et produkt af et meget højt 
teknologisk stade , og det findes ikke i na¬ 
turlig form her på Jorden.« 

Men dette var ikke fænomenets endeligt. 
Efter at forskerne havde undersøgt »vrag¬ 
resterne«, indeholdt deres blod færre 
blodplader og hvide blodlegemer end nor¬ 
malt. Og for at det ikke skulle være løgn, 
var det foto, de tog af nedslagsstedet, over¬ 
eksponeret... 

Børn så kugle lande 

Den 6. juni 1989 så nogle skolebørn i lands¬ 
byen Konancewo i Charowsk-området en 
gullig »stjerne« på himlen. »Stjernen« nær¬ 
mede sig meget hurtigt jorden og ændrede 
sig til en stor kugle. 

Kuglen fløj ind over engen, lagde an til 
landing og nærmede sig floden. Den var da 
ca. 500 m fra børnene. Kuglen delte sig i to, 
og på engen stod pludselig noget, der ligne¬ 
de en mand uden hoved, altså et hovedløst 



Den 29. januar 1989 omkring kl. 20 styrtede en stor, rød kugle ned på »Høj 611« uden for by¬ 
en Dalniegorsk i Sovjetunionen. Pilen markerer nedstyrtningsstedet. 

væsen i mørkt tøj. Væsenet havde meget 
lange arme. 

Kuglen forsvandt, og væsenet begyndte 
at gå i retning af landsbyen Konancewo. 
Børnene kunne også huske, at der var en 
kvinde med et rødt tørklæde om hovedet. 
Da væsenet kom nærmere mod hende, for¬ 
svandt de begge pludselig. Få minutter se¬ 
nere så børnene kvinden løbe bort fra en¬ 
gen. 


Nærkontakt med 
UFOer 

- Gaven til de små 



Første danske UFO-bog, som 
kan læses af børn fra 9 år! 

Denne nye børnefagbog i 
»Mysteriet om...«-serien fra 
Gyldendal er skrevet af Kim 
Møller Hansen specielt for børn 
i alderen 9-12 år, men de 
voksne må godt kigge med. 

Når man taler om UFOer, er 
nærobservationer med landin¬ 
ger, fysiske spor, ufonauter og 
bortførelser noget af det mest 
spændende. 

»Nærkontakt med UFOer« er 
sprængfyldt med mange danske 
og udenlandske ufo-oplevelser 
fra det virkelige liv - altsammen 
illustreret med tegninger, kort 
og fotos. 

»Nærkontakt med UFOer« er på 
55 sider og koster kr. 72,00. 

Bestil allerede i dag. Der bliver 
rift om bogen! 

Bogen kan købes hos SUFOI ved at 
indbetale kr. 84,- (kr. 72,- + kr. 12,- i 
porto/ekspedition). Beløbet indbeta¬ 
les på giro 9 11 77 25, SUFOI, 
Postboks 6, 2820 Gentofte. 

Skriv »Nærkontakt med UFOer« 
på modtagerdelen. 


Kort efter landede tre kugler i engen, og 
tre nye væsener dukkede op. Pludselig for¬ 
svandt det hele, både væsener og kugler. Et 
af væsenerne passerede under højspæn¬ 
dingsledningerne og forsvandt. På dette 
væsens bryst blev set en glødende diskos. 

Ufonaut på bytur 

Den 26. juni 1989 omkring middag udbrød 
der panik i byen Lesozavodsk, da et mær¬ 
keligt væsen pludselig spadserede rundt i 
byens gader! 

Fru E. V. Boldierevas fortæller, at da 
hendes datter, Oxana, og dennes veninde 
forlod cirkus, så de en meget mærkelig 
»mand«. Han gik eller snarere »flød« hen 
ad gaden, mens han lavede meget mærkeli¬ 
ge lyde. Pigerne stod som paralyserede, de 
kunne overhovedet ikke bevæge sig. Væse¬ 
net efterlod et spor på jorden. Sporet var 
sølvagtigt og forsvandt langsomt. 


Da væsenet kom nærmere, kunne piger¬ 
ne mærke en varmeudstråling fra det. De 
syntes, at der var en aura omkring væsenet, 
og Oxana fik hovedpine. Begge pigerne løb 
hen mod bussen, da væsenet havde passeret 
dem. 

Da de stod af bussen, så de det samme el¬ 
ler et identisk væsen, som gik midt på vej¬ 
en. Pludselig dukkede en bil op og nærme¬ 
de sig væsenet meget hurtigt. Chaufføren, 
en ung mand, forsøgte at standse sin bil, 
men han kunne ikke. Han ramte væsenet, 
som fløj lige gennem bilen! 

Bilen standsede 15 m fra ulykkesstedet. 
Både chaufføren og bilen var indhyllet i et 
sølvagtigt skær, som forsvandt kort efter. 

I mellemtiden havde væsenet, uden sine 
ben, bevæget sig hen mod broen, hvor det 
forsvandt. Væsenets spor var synlige i nogle 
få minutter, før de også forsvandt. 

Der er ingen oplysninger om objektet. 



Nærbillede af nedstyrtningsstedet på »Høj 611«. Små buske og grene er afsvedne, og sne¬ 
en er smeltet eller sodet til. 



Disse små bly- og stålkugler og kulstoflignende »net« blev fundet på nedstyrtningsstedet. 

Lysstråle lammer 
soldat 

Dette tilfælde fandt sted I 
Tomskaya Oblast ved en af mili¬ 
tærbaserne. Omkring kl. 02.00 så 
en vagt ved et ammunitionsdepot 
et hvidt, skiveformet lys. 

Det hvide lys havde et rødt lys i 
centrum. Det var 200 meter fra 
depotet. 

Vagten greb sit 
matisk 7,62 mm 
der kom en 
det røde lys. 
og banede si 
Vagten ville 
kunne ikke 
Dette stod 
andet minut, 
forsvandt, og 
små hop, og 
det blev til 




', et auto- 
nikov, da 
lysstråle fra 
ramte volden 
il depotet, 
men han 
af stedet, 
halv- 

svandt i 
, som om 
på himlen. 


GRÆNSELANDET 

I zoologiens 
grænseland 

Af Lars Thomas . 


Det er muligt, at observatørerne ikke så 
det. 

Væsener uden hoved 

Ved kolkhoz »Rasswiet« var der en nærob¬ 
servation. Her blev der set nogle mærkeli¬ 
ge, hovedløse væsener. 

Da fru L. Miedwiediewa kl. 04.30 var på 
vej mod gården og passerede gennem en 
landsby, så hun et mærkeligt væsen, der 
hurtigt kom nærmere. I første omgang 
skænkede hun det ikke større opmærksom¬ 
hed, men det gjorde hun senere. 

Hun så et mørkt, hovedløst væsen med 
meget lange arme. Det gik meget hurtigt. 
Det nærmede sig, og hun blev helt paralyse¬ 
ret af skræk. 

Da det var ca. 20 m fra hende, forsvandt 
det. Det hele foregik uden en lyd. Hun løb 
hen til en gård. Da hun vendte sig om, var 
det der igen. Det bevægede sig i samme ret¬ 
ning, som før de mødtes... 

De »sorte, hovedløse væsener« blev også 
set af hr. V. Czikodanov og hr. S. Kokorin. 
De fremmede passerede hurtigt forbi mar¬ 
kerne i en afstand af 300 m fra observatø¬ 
rerne, som var skjult bag en høstak. 

Hr. V. Mielczakov havde et bedre udsyn 
og var tættere på dem, da de krydsede mar¬ 
ken nær hans hjem. Endelig så hr. G. Mied- 
wiediew de mærkelige væsener hver dag i en 
femdages periode, når de krydsede marker¬ 
ne på det samme sted. I alt 15 personer, 
mennesker i forskellige aldre og i forskelli¬ 
ge byer og ukendte for hinanden, så for¬ 
skellige nætter disse »sorte, hovedløse væ¬ 
sener...« □ 

Oversættelse: 

Flemming Rasmussen. 



Lars Thomas er zoolog og blev I 1984 lands¬ 
kendt ved at vinde 48.000 kr. i TV’s spørge¬ 
konkurrence »Kvit eller dobbelt« på sin store 
viden om fugle. Han er en flittig skribent i 
ugebladene og i Illustreret Videnskab. Lars 

» gså skrevet bøgerne »Fantasi 
i i naturen« (Liberdan, 1987), 

. En guide til information om 
søslanger, havuhyrer, afskyelige snemænd og 
andet godt«, 3 bind (Andersen Bogservice, 
1989) samt børnefagbogen »Mysteriet om 
Dinosaurerne« (Gyldendal, 1989). i november 
1990 udkommer hans børnefagbog »Mysteriet 
om Jack the Ripper« (Gyldendal, 1990). 
UFO-NYTs læsere vil fremover få stor for¬ 
nøjelse af Lars Thomas’ store viden om de 


»Klokken to om natten vågnede jeg, og af gammel vane under¬ 
søgte jeg omgivelserne med søgelyset på min bil. Da jeg svin¬ 
gede lysstrålen rundt, kom den til at hvile på en stor pungulv, 
som stod med siden til 6-7 meter væk. Mit kamera var ikke lige 
til at nå, så jeg besluttede at iagttage dyret nøje, før jeg for¬ 
søgte at bevæge mig. Det var en voksen han i fin form med 12 
sorte striber på den sandfarvede pels. Øjnene skinnede svagt 
gult. Den bevægede sig kun én gang, åbnede munden og viste 
tænder. Efter adskillige minutter prøvede jeg at nå min ka¬ 
merataske, men forstyrrede dyret, hvorefter det forsvandt ind i 
underskoven.« 


Sådan beskrev Hans Naarding sin oplevel¬ 
se, da han om natten den 10. marts 1982 
overnattede i sin bil i et øde skovområde i 
det nordvestlige Tasmanien og pludselig 
opdagede, at han havde fået en uventet 
gæst i form af en tasmansk pungulv. 

Umiddelbart ville man ikke forbinde 
denne iagttagelse med noget specielt opsigts¬ 
vækkende, men ifølge den gængse zoologi¬ 
ske opfattelse uddøde den tasmanske pung¬ 
ulv den 7. september 1936, da pungulven 
Benjamin døde i Hobarts zoologiske have. 
Hans Naarding havde med andre ord set et 
dyr, der ikke burde eksistere! 


Det er naturligvis muligt, at Naarding 
havde drømt det hele, men man kan ikke 
være sikker. Når man bevæger sig ud i zoo¬ 
logiens grænseland, hvor kryptozoologerne 
arbejder, kan alt ske. 

Den nye videnskab 

Kryptozoologi, hvilket betyder læren om de 
skjulte dyr, er en relativt ny videnskab. Den 
fransk-belgiske zoolog Bernard Heuvel- 
mans bliver almindeligvis regnet for kryp- 
tozoologiens grundlægger. Han brugte før¬ 
ste gang udtrykket i 1965 til at betegne stu¬ 
diet af dyr, der af den ene eller den anden 

Her er Benjamin, verdens sidste (?) pung¬ 
ulv, fotograferet i Hobart Zoo i 1936 kort før 
sin død. 



Så Andes-ulven sådan ud? Ingen ved det 
med sikkerhed. 


grund ikke anerkendes af den gængse zoo¬ 
logiske videnskab. 

Historikere og folkemindeforskere har 
altid interesseret sig for studiet af fabeldyr, 
men Heuvelmans hævdede, at der bag man¬ 
ge historier om søslanger, havuhyrer og an¬ 
dre sære væsener, skjulte sig reelle iagtta¬ 
gelser af levende dyr. Et nærmere studie af 
disse forhold ville kræve forskere, der ikke 
alene var gode zoologer, men også habile 
folkemindeforskere, historikere, psykolo¬ 
ger, teknikere, researchere og feltarbejdere. 

Den anerkendte videnskabelige verden 
var yderst mistroisk over for Heuvelmans 
ideer, og kryptozoologer måtte hurtigt 
vænne sig til at være genstand for megen 
latterliggørelse. 

Forholdene omkring kryptozoologien 
har i de forløbne år bedret sig en del. Der er 
blevet stiftet en international sammenslut¬ 
ning af kryptozoologer, International Soci¬ 
ety of Cryptozoology, og interessen er stor, 
især blandt det brede publikum, mens den 
gængse videnskabelige verden kun i be¬ 
grænset omfang anerkender kryptozoologi¬ 
en som »rigtig« videnskab. 

Forskellige skjulte dyr 

Kryptozoologer arbejder som nævnt med 
»skjulte dyr«, og bag det udtryk gemmer 
sig en sand vrimmel af mærkværdige skab¬ 
ninger. De kan groft opdeles i fire hovedty¬ 
per: 

1. Dyr der officielt er erklæret uddøde , 
men som enten stadig kan findes levende et 
eller andet sted i verden , eller som uddøde 
betydeligt senere end antaget. 

Den tasmanske pungulv er et af de bedst 
kendte eksempler på denne type dyr. Siden 


den officielle udryddelsesdato i 1936 er 
pungulve blevet iagttaget flere hundrede 
gange, både på Tasmanien og i selve Au¬ 
stralien, selv om dyret her antages at være 
forsvundet for mere end 2000 år siden. 

Det er også muligt at genfinde levende 
eksempler på dyr, som forskerne ellers an¬ 
ser for at være uddøde for millioner af år si¬ 
den. I 1938 fangede man således et eksem¬ 
plar af en coalacanth, den senere så kendte 
»blå fisk«. Den hører til en type fisk, som 
man på det tidspunkt anså for uddød i hen¬ 
ved 90 millioner år. 

2. Eksisterende dyr som iagttages på ste¬ 
der , hvor de ikke burde findes. 

Dyrene i denne gruppe er lidt vanskelige¬ 
re at have med at gøre. Hvis folk ser en løve 
rende rundt i en engelsk park, er den mest 
nærliggende forklaring naturligvis, at den 
pågældende løve er undsluppet fra en zoo¬ 
logisk have, et cirkus eller fra en privat¬ 
mand, men hvis ingen af disse institutioner 
eller privatpersoner mangler nogen af deres 
dyr, er sagen en nøjere undersøgelse værd. 

De såkaldte Exmoor-uhyrer, store katte, 
der iagttages på og omkring hedeområdet 
Exmoor i Sydengland, kunne for eksempel 
være en bestand af vildkatte, der således ik¬ 
ke, som man normalt ellers antager, har sit 
eneste udbredelsesområde på de britiske 
øer i Skotland, men altså også kan findes 
andre steder i landet. 

3. Beskrevne arter som kun kendes i en¬ 
kelte eller meget få eksemplarer , og som 
man iøvrigt har begrænset kendskab til. 

En hel del af Jordens forskellige dyrear¬ 
ter har man et yderst ringe kendskab til. 
Det skyldes som regel, at man kun kender 
dem i et enkelt, eller ganske få eksemplarer. 



Dette gamle stik viser »Alectons« forsøg på 
at fange den ikke-eksisterende kæmpe¬ 
blæksprutte. 


Andes-ulven kendes således kun i form af 
et enkelt skind og to kranier, som man ved 
kommer fra Andes-bjergene, men præcis 
hvor og hvornår de er fundet, har man in¬ 
gen anelse om, og der er endnu ingen for¬ 
sker, der har set en levende Andes-ulv. 

Verdens største gekkoart kendes også 
kun i form af et enkelt udstoppet eksem¬ 
plar, der i temmelig forfalden tilstand blev 
fundet i en kælder under et fransk museum. 
For dette dyrs vedkommende har man kun 
en vag fornemmelse af, at det kommer fra 
et eller andet sted i det sydvestlige Stillehav. 

4. Dyr, for hvis eksistens man kun har 
indicier, altså folkelige fortællinger, legen¬ 
der og øjenvidneiagttagelser. Eller i enkelte 
tilfælde lidt mere håndfaste spor såsom 
fodaftryk , fotos , hår og lignende. 

I denne gruppe finder man de dyr, der vel¬ 
nok er den største årsag til, at kryptozoolo¬ 
gien kan skabe så meget debat, som den 
gør. Her finder vi nemlig diverse søslanger, 
havuhyrer, afskyelige snemænd og lignende 
mærkværdige væsener. Det var disse dyr, 
der først interesserede Bernard Heuvel¬ 
mans, da han i 1950’erne begyndte at be¬ 
skæftige sig med det, der senere skulle blive 
til kryptozoologi. 

Det er svært at studere dyrene i denne 
gruppe. De egentlige iagttagelser af dyrene, 
uanset hvilke arter, er ofte farvet i meget 
stor grad af iagttagerens kulturelle bag¬ 
grund. En kryptozoolog må derfor altid 
vurdere iagttagelserne på baggrund af en 
detaljeret viden om iagttagerens kulturelle 
identitet og personlighed, samt en god por¬ 
tion viden om legender og anden folklore, 
før han eller hun overhovedet begynder at 
tænke på at finde en passende kandidat for, 
hvem der måtte skjule sig bag så maleriske 
betegnelser som Loch Ness-uhyret, den af¬ 
skyelige snemand, Bunyipen eller Morag og 
Slimy Slim. 

Det er specielt svært at opnå videnskabe¬ 
lig anerkendelse for dyrene i den sidste 
gruppe, og det skyldes især, at man endnu 
ikke er i besiddelse af indfangede, skudte 
eller indsamlede eksemplarer af nogen af 
disse dyr. 

Beskrivelserne af de mange forskellige 
dyrearter, man kender, er alle sammen ba¬ 
seret på et eller flere eksemplarer, skind, 
kranier osv. af det pågældende dyr. Et af 
disse eksemplarer udvælges som typedyr 
for det pågældende dyr, hvilket vil sige, at 
beskrivelsen af den nye art først og frem¬ 
mest er baseret på dette dyrs udseende. Ud¬ 
fra denne beskrivelse findes et passende la¬ 
tinsk navn til dyret, og derefter offentliggø¬ 
res beskrivelsen i et videnskabeligt tids¬ 
skrift, hvorefter listen over jordens dyrear¬ 
ter er blevet ét navn længere. 

Uden denne beskrivelse kan en ny art ik¬ 
ke anerkendes, og uden et eksemplar at gå 
ud fra - et eksemplar, der skal være depo¬ 
neret på et eller andet museum, så man al¬ 
tid senere hen kan undersøge det igen, hvis 
det skulle være nødvendigt - kan der ikke 
laves nogen beskrivelse. 

Når videnskaben tager fejl 

I vor moderne og teknisk udviklede tidsal¬ 
der skulle det naturligvis være muligt at be¬ 
skrive et dyr udfra fotos eller filmoptagel¬ 
ser, men da teknikken desværre også har 
åbnet muligheder for diverse svindelnumre 
af yderst imponerende art, er det nok ikke 
til at komme uden om, at før videnskaben 
vil anerkende for eksempel den afskyelige 
snemand, er det nødvendigt, at en eller an¬ 
den en dag kommer slæbende med et ek¬ 
semplar ind på et eller andet museum. Og 
videnskaben har jo før taget grueligt fejl, 
når en eller anden person har fortalt dra¬ 
matiske historier. 

Da mandskabet på den franske kanon¬ 
båd »Alecton« i 1861 var tæt ved at fange 
en kæmpeblæksprutte i havet ud for Tene- 
rifa, blev hele historien affejet som det pure 
opspind af det franske videnskabsakademi. 
Her offentliggjorde Arthur Mangin be¬ 
tragtninger, der, i hvert fald i hans egne 
øjne, tydeligt viste, at kæmpeblæksprutter 
ikke kunne eksistere, »idet de ville modsige 
de love om harmoni og ligevægt , som diri¬ 
gerer naturens mangfoldige frembringel¬ 
ser«. Talrige fund af kæmpeblæksprutter 


Havuhyret i Massachusetts underholdt fle¬ 
re hundrede mennesker i 1817. 


Medarbejder sø¬ 
ges - straks! Bill 

SUFOI søger ao samvittigheds- Il 
fålipørson, som kan tømme Ulli 
forettilgens postboks i ©en- 1|§|§1 
tofte. Du skai helst bo i ||||fffJ 
Gentofte og have mulighed for || 
at tømme postboksen mindst t||| 
gange om ugen. 

Foruden tømningen får du an- |! 
svaret for at fordele posten tit 
SUFOls afdelinger. Der er mu¬ 
lighed for at udvide dit ansvars¬ 
område, hvis du har tid og lyst 
til det. Inden du går i gang med || 
arbejdet, vil du naturligvis få en 
grundig »oplæring«.' ||||||||||| 
Arbejdet er som att andet 
arbejde i foreningen ulønnet 
fritidsarbejde. 

Ring elfer skriv til SUFOls 
formand: 

Torben Birkeholm 

Adalsvej 16 , 

9210 Aalborg SØ. 

Tlf. 98 14 70 97. 



Det er rart at give gaver. Glæd en ven eller dig selv med en boggave fra SUFOI. 
Vi har UFO-bøger til alle alderstrin! Her er blot et lille udvalg: 


Kim Møller Hansen: Mysteriet om Nærkontakt med ufoer (NYHED!) .kr. 72,- 

(børnefagbog, 55 sider, illustreret, Gyldendal 1990) 

Kim Møller Hansen: Fakta om UFO .kr. 56,- 

(ungdomsfagbog, 48 sider, illustreret, Gyldendal 1988) 

Bronislaw Rzepecki: UFOerover Polen, bind 1 & 2 (NYHED!).kr. 86,- 

(voksenbøger på 60 sider og 24 sider, illustreret, SUFOI 1990) 

Åge Skielbor g: På sporet af ufonauten .kr. 20,- 

(en tankevækkende voksenbog til en uhørt lav pris, 288 sider, 

Berlingske Forlag 1979) 

UFO-Vision. Årbog for UFO-litteratur 1988 .kr. 78,- 

(spændende boganmeldelser og debatstof, 48 sider, illustreret, SUFOI) 

UFO-Vision. Årbog for UFO-litteratur 1989 .kr. 78,- 

(spændende boganmeldelser og debatstof om bortførelser, 

60 sider, illustreret, SUFOI) 


Bøgerne bestilles ved at indbetale det samlede beløb plus kr. 12,- 
i porto/ekspedition på giro 9 11 77 25, SUFOI, Postboks 6, 2820 Gentofte. 
Husk at skrive på modtagerdelen, hvad der er betalt for. 

har sidenhen vist, hvor meget de franske 
videnskabsmænd tog fejl. 

Der opdages nye dyr 

Al den snak om nye dyrearter er selvfølgelig 
god nok, men det er da noget, der hører 
fortiden til, vil de fleste nok mene. I dag er 
verden jo udforsket i alle ender og kanter, 
og der kan da ikke være de store mulighe¬ 
der for at opdage noget nyt. 

Jo, det kan der faktisk, hvis man skal 
dømme efter de dyr, der er blevet opdaget 
bare inden for de sidste 20 år. Nu skal man 
heller ikke tro, at kryptozoologi udelukken¬ 
de drejer sig om store og iøjnefaldende dyr. 


Der kendes utallige eksempler på iagtta¬ 
gelser af nye fuglearter, insektarter, fisk og 
lignende, som man heller ikke har nogen 
indsamlede eksemplarer af. I en stor hånd¬ 
bog om østafrikanske fugle kan man for 
eksempel læse om iagttagelser af flere fug¬ 
learter, der ikke passer med beskrivelserne 
af nogle af de allerede kendte arter, og som 
man ikke har noget som helst kendskab til. 

Jo, der er nye dyr at opdage, og i selskab 
med kæmpehajen Megamouth, på 4,5 me¬ 
ter og 750 kilo, der blev opdaget i 1976, det 
sydamerikanske skovvildsvin fra 1975 og de 
op til 1,5 meter lange orme, Vestimentife- 
rerne, der er fra 1969, behøver hverken et 


Loch Ness uhyre, en afskyelig snemand el¬ 
ler en kæmpekat at føle sig som noget sær¬ 
ligt. Der er uden tvivl overraskelser i vente, 
når zoologiens grænseland bliver ordentlig 
udforsket. □ 


Spændende ekspedition 

I sensommeren 1990 leder Lars 
Thomas en ekspedition til Exmoor i 
Sydengland i et forsøg på, én gang 
for alle, at få fastslået Exmoor- 
uhyrernes identitet. 

Vi ser frem til at bringe nyt om 
resultaterne her i UFO-NYT. 


GRÆNSELANDET_ 

Mysteriet om den 
ukendte abe-mand 

Af Kim Møller Hansen. 


angiveligt være taget til fange i den lille by 
Murray i Idaho. 

Coleman og Hall mente, at billedet godt 
kunne vise en ukendt menneskeabe, altså et 
eksemplar af den meget eftersøgte Bigfoot, 
Yeti eller Den afskyelige Snemand. Det 
skrev de om i det kendte mysterieblad FA¬ 
TE. 

Mark Chorvinsky fandt imidlertid ud af 
noget helt andet. Faktisk blev hans efter¬ 
forskningsarbejde så omfattende, at vi af 
pladshensyn ikke kan bringe det hele her, 
selv om det er interessant læsning. Men 


Hvad gør man, når et gam¬ 
melt fotografi - der viser en 
ukendt, abelignende vild¬ 
mand iført lænker - dukker 
op på ens skrivebord? 

Mark Chorvinsky, redaktør af 
det amerikanske tidsskrift 
Strange Magazine, kan lide 
at udforske gamle mysterier, 
så han gik i gang med et 
langsommeligt og krævende 
detektivarbejde. Resultatet 
var overraskende! 


Billedet viser et abelignende væsen iført 
lænker. Rundt omkring står mindst seks 
politibetjente og en kvinde. Til venstre i bil¬ 
ledet ses bagenden af en politibil, kaldet 
»Black Maria«. I baggrunden anes butiks¬ 
skiltet »Taxidermist« som betyder konser¬ 
vator - altså en som udstopper dyr. 

De to mysterieforskere og forfattere, Lo¬ 
ren Coleman og Mark A. Hall, fik i juli 
1985 billedet tilsendt af en mand ved navn 
Preston Toth. Han havde i forbindelse med 
efterforskningen til en bog fundet billedet i 
avisen »Intelligencer-Patriot«, hvor bille¬ 
det og historien (som Preston ikke med¬ 
sendte) havde været offentliggjort onsdag 
den 4. september 1912. Abemanden skulle 

Chorvinskys undersøgelser viste i korthed, 
at den omtalte avis slet ikke har eksisteret. 
Byen Murray findes godt nok, men byen 
var i 1912 så lille, at den hverken havde en 
politistyrke på seks mand, en politibil eller 
en konservatorbutik. Betjentenes unifor¬ 
mer, knapper m.m. viser også, at de burde 
høre hjemme et helt andet sted i USA. 

Chorvinsky fandt også ud af, at Preston 
Toth formentlig heller ikke eksisterer. Han 
skulle efter sigende have været ansat som 
alt-mulig-mand hos den kendte tegner, for¬ 
fatter og skeptiker, Ron Miller. De breve, 
som Preston har sendt, er skrevet på Ron 
Millers skrivemaskine, og både Prestons 
skrivemåde og karaktertræk ved under¬ 
skriften tyder på, at Ron Miller og Preston 
Toth er samme person. 

Ron Miller var endda så venlig at hjælpe 
Chorvinsky på sporet af løsningen. Ron 
Miller - som iøvrigt fastholdt, at Preston 
havde lånt hans skrivemaskine, og at han 
nok hellere måtte holde øje med Preston i 
fremtiden - fortalte, at han syntes, at Chor¬ 
vinsky skulle kontakte Forrest J. Acker- 
man, da det mystiske foto jo godt kunne 
tænkes at stamme fra en film. Ackerman 
havde sammen med Miller skrevet en bog 
om gamle horrorfilm. 

Og rigtigt nok. I Millers og Ackermans 
bog var billedet gengivet. Det stammer fra 
filmen »The Miser’s Reversion«! 



Her ses abemanden i et andet billede fra 
»The Miser’s Reversion«. Sagen om den 
ukendte abemand har helt klare paralleller 
til ufo-problematikken. Tænk blot på de om¬ 
diskuterede dokumenter i MJ-12 sagen og 
problemerne omkring undersøgelser af for¬ 
modede UFO-fotos. 


Ifølge Chorvinsky tyder alt således på, at 
Ron Miller har sendt et filmfoto i omløb 
sammen med en falsk historie. Med hvilket 
formål? Formentlig for at vise, hvor ama- 
tøragtige og naive nogle mysterieforskere 
kan være. Chorvinsky konkluderer bl.a., at 
hele sagen selvfølgelig sætter hans kolleger i 
et dårligt lys, men også skeptikeren Ron 
Miller fremstår som en upålidelig herre. 
Endelig viser sagen endnu engang, at man 
ikke kan være for grundig og objektiv, når 
man bevæger sig ud i grænselandet, hvor 
det kendte ophører. □ 

Kilde: 

Strange Magazine, nr. 5 (P. O. Box 2246, 
Rockville, MD 20847, USA). 


SUFOIs aktivitetskalender 

Efterår 1990 

Møder i SUFOis Århus gruppe: 

20. september kl. 19.30: Åbent møde i lokalafdelingen. 

8. november kl. 19.30: Åbent møde i lokalafdelingen. 

Nærmere oplysninger hos Peter Nørgård, tlf. 86 80 13 15 og 
Inge H. Svane, tlf. 86 99 92 39. 

Foredrag: 

Odense, den 11. oktober kl. 19.00 I »Badstuen«, 300 meter fra 
banegården. Gratis adgang for UFO-NYTs abonnenter. 20,- kr. 
for alle andre. 

Svendborg, den 25. oktober kl. 19.00 på »Sydfyns Forberedelses¬ 
kursus«, Viebæltet 5. Gratis adgang for UFO-NYTs abon¬ 
nenter. 20,- kr. for alle andre. 

Ring til Peter Nørgård eller Bo Nielsen, tlf. 86 28 90 61, og hør 
nærmere om disse arrangementer. 

Udflugt 

Udflugt til Tycho Brahe Planetariet i København den 3. nov. 90. 

—■ Billigere end du selv kan gøre det. 

— Oplev det hyggelige samvær med andre ufo-interesserede. 

— Tag madpakken med. 

— Vi tager af sted fra Århus, men der er mulighed for at hoppe 
•på undervejs. 

I forbindelse med turen vil der blive arrangeret et 
ufo-foredrag. 

Ring til Bo Nielsen og Peter Nørgård og hør nærmere om 
udflugten. 

Tre UFO-styrt på 2 år! 

Af Flemming Rasmussen. 

Fredag den 21. april 1989 omkring kl. 02.20 styrtede et ufo ned på 
stranden nær Haifa i Israel, beretter den engelske ufo-organisation 
Quest International. 

Et ungt israelsk par, Allon Eilat og Ida Ridderman, begge 22 år, så 
det 20 meter lange og 6 meter brede objekt styrte ned på 
stranden ca. 300 meter fra dem. Da de troede, at det var et fly, 
der styrtede ned, skyndte de sig hen for at hjælpe. 

Men det var umuligt for parret at yde hjælp. Meterhøje flammer 
tvang dem til at holde sig på afstand. Gennem flammerne kunne 
de dog se, at det ikke var et fly. I flammehavet lå et elliptisk 
objekt, hvor flammerne slikkede ud af nogle huller i skroget. Parret 
forsøgte at slukke ilden ved at smide sten gennem hullerne. Da det 
ikke hjalp noget, tilkaldte de politiet. 

Politiet forsøgte at slukke ilden på samme måde som parret, men 
også uden held. Så tilkaldte betjentene en israelsk ufo-ekspert, 
Hadessa Arbel. Han kunne fortælle, at det var det tredie ufo, der 
var styrtet ned på stranden ved Haifa. Det første styrtede ned den 
26. september 1987, og det andet den 28. maj 1988. 

Ufo-forskeren indsamlede en del prøver på stedet. De blev 
undersøgt på det Oceanologiske Institut, der dog ikke er færdig 
med undersøgelserne endnu. 

Branden i det nedstyrtede ufo var så kraftig, at et vandområde, 
inden for en radius på 15 meter fra nedstyrtningsstedet, boblede i 
mere end 3 timer som om det kogte. Men vandet var ikke varmt! 
Både den amerikanske ufo-organisation CUFORN og den engelske 
Quest International har fået tilsendt prøver af vandet og de 
formodede rester af ufoet. Prøverne analyseres i øjeblikket. 


Kilde: Quest International, The Journal of UFO Investigation, vol. 9, nr. 3. 


